CELEX: 32021R0473
Language: fi
Date: 2020-12-18 00:00:00
Title: Komission delegoitu asetus (EU) 2021/473, annettu 18 päivänä joulukuuta 2020, Euroopan parlamentin ja neuvoston asetuksen (EU) 2019/1238 täydentämisestä yleiseurooppalaisen yksilöllisen eläketuotteen (PEPP) tietoasiakirjoihin, kulukattoon sisältyviin kuluihin ja palkkioihin sekä riskien vähentämistekniikoihin sovellettavia vaatimuksia koskevilla teknisillä sääntelystandardeilla (ETA:n kannalta merkityksellinen teksti)

22.3.2021   
               
               
                  FI
               
               
                  Euroopan unionin virallinen lehti
               
               
                  L 99/1
               
            
         KOMISSION DELEGOITU ASETUS (EU) 2021/473,
         annettu 18 päivänä joulukuuta 2020,
         Euroopan parlamentin ja neuvoston asetuksen (EU) 2019/1238 täydentämisestä yleiseurooppalaisen yksilöllisen eläketuotteen (PEPP) tietoasiakirjoihin, kulukattoon sisältyviin kuluihin ja palkkioihin sekä riskien vähentämistekniikoihin sovellettavia vaatimuksia koskevilla teknisillä sääntelystandardeilla
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yleiseurooppalaisesta yksilöllisestä eläketuotteesta (PEPP) 20 päivänä kesäkuuta 2019 annetun Euroopan parlamentin ja neuvoston asetuksen (EU) 2019/1238 (1) ja erityisesti sen 28 artiklan 5 kohdan neljännen alakohdan, 30 artiklan 2 kohdan kolmannen alakohdan, 33 artiklan 3 kohdan kolmannen alakohdan, 36 artiklan 2 kohdan toisen alakohdan, 37 artiklan 2 kohdan kolmannen alakohdan, 45 artiklan 3 kohdan kolmannen alakohdan ja 46 artiklan 3 kohdan kolmannen alakohdan,
         sekä katsoo seuraavaa:
         
                     (1)
                  
                  
                     Asetuksessa (EU) 2019/1238 vahvistetaan yhdenmukaiset säännöt, joita sovelletaan unionissa nimityksellä ”yleiseurooppalainen yksilöllinen eläketuote”, jäljempänä ’PEPP’, jaeltujen yksilöllisten eläketuotteiden rekisteröintiin, kehittämiseen, jakeluun ja valvontaan.
                  
               
                     (2)
                  
                  
                     PEPP-tietoasiakirjat ovat PEPP-kehyksen keskeisiä osia. Tietoasiakirjojen avulla kuluttajille voidaan antaa olennaisia tietoja niin, että PEPP-tuotteiden ja eri sijoitusvaihtoehtojen ymmärtäminen ja vertaileminen on helpompaa.
                  
               
                     (3)
                  
                  
                     Jotta PEPP-tuotteet sekä vähittäismarkkinoille tarkoitetut paketoidut ja vakuutusmuotoiset sijoitustuotteet (PRIIP-tuotteet) olisivat keskenään vertailtavissa, tietovaatimukset olisi tarvittaessa ja tapauksen mukaan yhtenäistettävä PRIIP-tuotteiden avaintietoasiakirjoista annetun komission delegoidun asetuksen (EU) 2017/653 (2) kanssa. Joillakin osa-alueilla vaatimuksia on mukautettava vastaamaan pitkäaikaisia eläkesäästötuotteita, jotka säilyvät henkilön koko työuran ja elämän ajan, painottaen erityisesti eläkkeille ominaisia riskejä, kuten inflaatiota ja riskejä, jotka kohdistuvat maksujen pitämiseen samalla tasolla.
                  
               
                     (4)
                  
                  
                     Koska PEPP-tuotteiden tarjoaminen verkossa on niiden tärkeä ominaisuus, on erityisen tärkeää, että digitaalisessa ympäristössä esitetyt tiedot ovat kuluttajien helposti saatavilla, ymmärrettävissä ja käytettävissä. Tietoasiakirjojen ulkoasua olisi siksi kehitettävä edelleen niin, että digitaalisesti eli esimerkiksi verkkosivustolla, mobiilisovelluksessa taikka äänen tai kuvan välityksellä tarjottavat tiedot esitetään tuloksellisesti ja läpinäkyvästi. Tietoasiakirjojen ulkoasulla olisi mahdollistettava tietojen digitaalinen tarjoaminen houkuttelevassa ja ymmärrettävässä muodossa. Riittävä joustavuus esityksen mukauttamisessa erityyppisiin digitaalisiin välineisiin ja kehittyvään digitaaliseen ympäristöön olisi varmistettava tietojen kerrostamisella.
                  
               
                     (5)
                  
                  
                     Jotta kuluttajille voidaan tarjota PEPP-tuotteesta helppolukuiset ja helposti ymmärrettävät avaintiedot ja jotta PEPP-tuotteita voidaan vertailla keskenään, niiden on oltava pitkälti standardoituja. Siksi on vahvistettava pakolliset mallit tietoasiakirjoja varten. Jotta kuluttajien olisi helpompi ymmärtää, että PEPP-tuote on pitkäaikainen eläkesäästötuote, tietovaatimukset olisi mukautettava PEPP-tuotteen eläketavoitteeseen siten, että päätöksen kannalta hyödyllinen tieto tarjotaan mahdolliselle PEPP-säästäjälle houkuttelevassa ja selkeässä muodossa. Samalla olisi mahdollistettava PEPP-tarjoajalle digitaalisten keinojen käyttö tietojen tarjoamiseen.
                  
               
                     (6)
                  
                  
                     PEPP-tuotteen riski-tuottoprofiilien luokituksen ja ”yleisen riski-indikaattorin” olisi oltava tunnistettujen eläkkeille ominaisten riskien sekä riittävän ja vakaan eläketulon saavuttamista koskevan tavoitteen mukainen. Yleisen riski-indikaattorin suunnittelussa olisi mahdollistettava yhdenmukainen ja vertailtava riskiluokitus, ja sitä olisi täydennettävä yhdenmukaisesti johdetuilla lisätiedoilla ”parempien” sijoitusstrategioiden ja riskien vähentämistekniikoiden erottamiseksi ”huonommista”. Näin kuluttajille voidaan tarjota olennaisia tietoja siitä, onko riskialttiimmasta sijoitusvaihtoehdosta todella mahdollista saada suhteessa suuremmat tuotot.
                  
               
                     (7)
                  
                  
                     Tulevia eläketuloja koskevat ennusteet ovat tärkeitä, jotta kuluttajat ymmärtävät, millainen PEPP-tuote on ja sopiiko se heidän yksilöllisiin eläketavoitteisiinsa. PEPP-tuotteen avaintietoasiakirjassa (PEPP-avaintietoasiakirja) olisi siksi esitettävä yleispätevien PEPP-säästäjien inflaatiokorjatut eläketulot silloin, kun kyseessä ovat määritetyt karttumisajat ja standardoidut maksut.
                  
               
                     (8)
                  
                  
                     Riskien ja kulujen keskeiset indikaattorit olisi suunniteltava niin, että niitä sovelletaan erilaisiin mahdollisiin PEPP-sijoitusvaihtoehtoihin yhtenäisesti ja johdonmukaisesti. Kulujen ilmoittamisessa painopisteen olisi oltava konkreettisissa rahamäärissä ja vertailtavuus PEPP-perustuotteiden rajatun kulu- ja palkkiotason kanssa olisi varmistettava.
                  
               
                     (9)
                  
                  
                     PEPP-avaintietoasiakirjalle tarvitaan malli. Mallin olisi oltava helppotajuinen ja sen painopisteen olisi oltava tiedoissa, jotka ovat kuluttajan kannalta hyödyllisiä hänen tehdessään päätöksiä säästämisestä PEPP-tuotteeseen, ja sen olisi vähennettävä mahdollisia erheellisiä käyttäytymismalleja.
                  
               
                     (10)
                  
                  
                     Asetuksen (EU) 2019/1238 26 artiklan 2 kohdan mukaan PEPP-tarjoajien on varmistettava, että PEPP-avaintietoasiakirjat ovat aina täsmällisiä, tasapuolisia ja selkeitä, eivätkä ne saa olla harhaanjohtavia, jotta potentiaalinen PEPP-säästäjä voi luottaa asiakirjan standardoituihin tietoihin päättäessään pitkäaikaisesta eläkesäästämisestä. Siksi olisi laadittava säännöt, joilla varmistetaan PEPP-avaintietoasiakirjan säännöllinen ja asianmukainen uudelleentarkastelu ja tarvittaessa sen tarkistaminen hyvissä ajoin.
                  
               
                     (11)
                  
                  
                     Pitkäaikaisesta eläkesäästämisestä päättäminen on haastavaa, koska tulevat eläketarpeet eivät välttämättä aina ole kaikilta osin tiedossa ja henkilön olosuhteet ja työura voivat muuttua. Siksi potentiaalisilla PEPP-säästäjillä olisi silti oltava riittävästi aikaa – heidän tarpeensa, kokemuksensa ja tietämyksensä huomioon ottaen – tutkia ja pohtia asiaankuuluvia tietoja, ennen kuin he päättävät tiettyyn PEPP-tuotteeseen säästämisestä, vaikka PEPP-avaintietoasiakirja onkin suunniteltu niin, että siitä saa päätöksentekoa varten tietoja ymmärrettävästi ja luotettavasti.
                  
               
                     (12)
                  
                  
                     PEPP-etuusotteen esitystavan olisi oltava sellainen, että PEPP-säästäjät voivat helposti seurata ja valvoa omien PEPP-säästöjensä kehitystä. Vaikka PEPP-etuusote onkin luonteeltaan yksilöllinen, sen olisi oltava ennen sopimuksen tekoa annettujen tietojen mukainen ja sen avulla olisi voitava jatkuvasti vertailla PEPP-tuotteita, jotta PEPP-säästäjä voisi tehdä tietoon perustuvia päätöksiä sijoitusvaihtoehdon muuttamisesta, PEPP-tarjoajan vaihtamisesta tai maksutason mukauttamisesta eläketavoitteensa saavuttamiseksi.
                  
               
                     (13)
                  
                  
                     PEPP-perustuotteen kustannustehokkuuden varmistamiseksi on varmistettava, että kulukattoon sisältyvät kaikki kulut ja palkkiot. Tämä ei kuitenkaan koske tilannetta, jossa on tasapuolisten toimintaedellytysten takaamiseksi välttämätöntä varmistaa, että PEPP-perustuotteet, joiden lisätuoteominaisuutena on pääomatakuu, eivät ole heikommassa asemassa verrattuna PEPP-perustuotteisiin, joilla ei ole kyseistä tuoteominaisuutta.
                  
               
                     (14)
                  
                  
                     PEPP-tuotteen riskien vähentämistekniikat ovat olennaisia, jotta voidaan edistää tarkoituksenmukaisia sijoitusstrategioita paremman eläke-etuustuoton saavuttamiseksi. Tätä tarkoitusta varten tarvitaan selkeät ja täytäntöönpanokelpoiset perusteet, joiden avulla voidaan arvioida yhdenmukaisesti valitun riskien vähentämistekniikan tehokkuutta. Näitä perusteita olisi siksi sovellettava kolmeen riskien vähentämistekniikoiden päätyyppiin eli sijoittajan iän myötä pienenevään sijoitusriskiin, varantojen luomiseen ja takuiden asettamiseen, ja silloin olisi otettava huomioon näiden tyyppien erityisominaisuudet. Näiden perusteiden olisi koskettava myös uusia innovatiivisia riskien vähentämistekniikoita, jotta eläketuottoja voidaan parantaa innovoinnin avulla.
                  
               
                     (15)
                  
                  
                     PEPP-tuotteiden pitkäaikainen luonne ja eläketulotavoite edellyttävät stokastista mallinnusta, jolla ennustetaan eri tulosten todennäköisyys eri olosuhteissa, jotta tulevia PEPP-etuuksia voidaan ennakoida kohtuullisella varmuudella. Siksi on varmistettava, että PEPP-tarjoajien sijoitusstrategioiden riskiprofiilien ja mahdollisten tuottojen arvioinnissa käytetään stokastista mallinnusta, jolla toisinnetaan erilaisia mahdollisia PEPP-etuustuottoja, jotka voisivat toteutua tosielämässä varojen tuoton epävarmuuden ja eri maksutasojen seurauksena. Stokastista mallinnusta olisi käytettävä myös silloin, kun määritetään tarkoituksenmukaiset riskien tavoitetasot, laaditaan tuottonäkymiä PEPP-avaintietoasiakirjaa varten ja eläketuottoennusteita PEPP-etuusotetta varten tai toteutetaan käytännössä yleisen riski-indikaattorin menetelmää. Tätä tarkoitusta varten on tarkoituksenmukaista vahvistaa tietyt viitearvot PEPP-tarjoajien käyttämää stokastista mallinnusta varten. PEPP-tarjoajan olisi saatava vapaasti mukauttaa stokastista mallinnusta vaaditun tavoitteen saavuttamiseksi ja sisällyttää PEPP-tarjoajan kehittämät mallit muihin vastaaviin tuotteisiin.
                  
               
                     (16)
                  
                  
                     Tämän asetuksen säännökset liittyvät läheisesti toisiinsa. Niissä säädetään vaatimuksista, jotka koskevat PEPP-perustuotteen tietoasiakirjoja, kuluja ja palkkioita sekä riskien vähentämistekniikoita. Koska tämän asetuksen säännösten välillä on merkittäviä yhteyksiä, asetuksen kattamien eri sääntelyalueiden välisen yhdenmukaisuuden parantamiseksi on tarkoituksenmukaista määritellä näiden alueiden säännöt tarkemmin kattavasti ja kokonaisvaltaisesti. Tämä on tarpeen, jotta voidaan varmistaa, että korkealaatuisia tuoteominaisuuksia koskevat säännöt ja niistä tiedottamista tehokkaasti kuluttajille koskevat säännöt ovat mahdollisimman yhdenmukaiset. PEPP-tuotteen tiettyjä erityisominaisuuksia koskevat säännöt tarvitaan, jotta voidaan arvioida kokonaisvaltaisesti riskien ja tuottojen välistä tasapainoa PEPP-säästäjän kannalta ja varmistaa samalla paremmat eläketulot innovoinnin ja kustannustehokkuus digitalisoinnin avulla. Näistä innovatiivisista lähestymistavoista on tärkeää viestiä kuluttajille yhdenmukaisesti ja vertailukelpoisesti. Säännösten johdonmukaisuuden varmistamiseksi ne olisi sisällytettävä samaan asetukseen.
                  
               
                     (17)
                  
                  
                     Tämä asetus perustuu teknisten sääntelystandardien luonnoksiin, jotka Euroopan vakuutus- ja lisäeläkeviranomainen EIOPA on toimittanut komissiolle.
                  
               
                     (18)
                  
                  
                     EIOPA on järjestänyt avoimet julkiset kuulemiset teknisten sääntelystandardien luonnoksista, joihin tämä asetus perustuu, analysoinut niihin mahdollisesti liittyviä kustannuksia ja hyötyjä sekä pyytänyt neuvoja Euroopan parlamentin ja neuvoston asetuksen (EU) N:o 1094/2010 (3) 37 artiklan mukaisesti perustetulta vakuutus- ja jälleenvakuutusalan osallisryhmältä ja lisäeläkealan osallisryhmältä,
                  
               ON HYVÄKSYNYT TÄMÄN ASETUKSEN:
         I LUKU
         
            TIETOASIAKIRJAT SÄHKÖISESSÄ MUODOSSA
         
         
            1 artikla
            Tietoasiakirjojen esittäminen verkkoympäristössä
            Kun yleiseurooppalaisen yksilöllisen eläketuotteen, jäljempänä ’PEPP’, avaintietoasiakirja tai PEPP-etuusote esitetään käyttäen muuta pysyvää välinettä kuin paperia, esitystavan on noudatettava seuraavia vaatimuksia:
            
                        a)
                     
                     
                        tiedot on esitettävä tavalla, joka on mukautettu PEPP-avaintietoasiakirjan tai PEPP-etuusotteen tarkasteluun käytettävään PEPP-säästäjän laitteeseen;
                     
                  
                        b)
                     
                     
                        jos sommittelun rakenneosien kokoa muutetaan, vakiomuotoisen esitystavan sommittelu, otsakkeet ja järjestys sekä eri osien suhteellinen merkittävyys ja koko on säilytettävä;
                     
                  
                        c)
                     
                     
                        kirjasintyypin ja kirjasinkoon on oltava sellainen, että tiedot ovat näkyviä, ymmärrettäviä ja selvästi luettavia;
                     
                  
                        d)
                     
                     
                        jos käytetään ääntä tai kuvaa, on käytettävä sellaista puhenopeutta ja äänenvoimakkuutta, jotka tekevät tiedoista tavanomaista tarkkaavaisuutta noudattavalle henkilölle hyvin havaittavia, ymmärrettäviä ja selvästi kuultavia;
                     
                  
                        e)
                     
                     
                        esitettyjen tietojen on oltava samat kuin PEPP-avaintietoasiakirjan tai PEPP-etuusotteen paperiversiossa.
                     
                  
         
            2 artikla
            Tietojen kerrostaminen
            PEPP-avaintietoasiakirjan ja PEPP-etuusotteen asetuksen (EU) 2019/1238 28 artiklan 3 kohdan, 35 artiklan 1 ja 2 kohdan, 36 artiklan 1 kohdan ja 37 artiklan 1 kohdan mukaisten tietojen kerrostaminen on suunniteltava siten, että se ei vie asiakkaan huomiota asiakirjan sisällöstä tai peitä näkyvistä keskeisiä tietoja. Jos tiedot kerrostetaan, PEPP-etuusote on voitava tulostaa yhtenä asiakirjana.
         
         II LUKU
         
            PEPP-AVAINTIETOASIAKIRJAN SISÄLTÖ JA ESITYSTAPA
         
         
            3 artikla
            Osio ”Mikä tämä tuote on?”
            
               1.   PEPP-avaintietoasiakirjan osiossa ”Mikä tämä tuote on?” esitettävät PEPP-tuotteen pitkäaikaisia eläketavoitteita ja keinoja niiden saavuttamiseksi koskevat tiedot on esitettävä lyhyesti, selkeästi ja helposti ymmärrettävällä tavalla. Tiedoissa on eriteltävä tärkeimmät sijoitustuottoon ja eläketuloihin vaikuttavat tekijät, sijoitusomaisuus tai viitearvot ja se, miten tuotto määräytyy, sekä maksutasojen vaikutus ja odotettu säästöaika eläkkeelle siirtymiseen asti. Periaatteet, jotka koskevat sovellettuja riskien vähentämistekniikoita, erityisesti tuottojen allokointia salkussa yksittäiseen PEPP-sopimukseen, on esiteltävä. Osiossa on myös mainittava PEPP-tarjoajan tyyppi ja siitä johtuvat PEPP-sopimuksen erityisominaisuudet.
            
            
               2.   PEPP-avaintietoasiakirjan osiossa ”Mikä tämä tuote on?” kuvataan PEPP-säästäjätyyppi, jolle PEPP-tuotetta on tarkoitus markkinoida, ja tämän kuvauksen on sisällettävä tiedot PEPP-tarjoajan yksilöimistä PEPP-kohdesäästäjistä. PEPP-säästäjätyyppi, jolle PEPP-tuote on tarkoitettu, on määritettävä sen perusteella, millaisia ovat PEPP-säästäjien tappionsietokyky ja toivottu sijoitusaika, mitkä ovat heidän teoreettiset tietonsa ja aiempi kokemuksensa PEPP-tuotteista ja rahoitusmarkkinoista yleisesti sekä millaisia ovat mahdollisten PEPP-säästäjien tarpeet, ominaisuudet ja tavoitteet.
            
            
               3.   PEPP-avaintietoasiakirjan osiossa ”Mikä tämä tuote on?” esitettävien PEPP-eläke-etuuksia koskevien yksityiskohtaisten tietojen on sisällettävä PEPP-sopimuksen pääpiirteet yleisenä yhteenvetona. Näiden tietojen on sisällettävä erityisesti seuraavat seikat:
               
                           a)
                        
                        
                           asetuksen (EU) 2019/1238 58 artiklan 1 kohdassa tarkoitetut mahdolliset maksusuoritusten muodot ja oikeus muuttaa maksusuoritusten muotoa mainitun asetuksen 59 artiklan 1 kohdan mukaisesti;
                        
                     
                           b)
                        
                        
                           kunkin tuotteeseen sisältyvän PEPP-eläke-etuuden määritelmä ja selittävä teksti, josta käy ilmi, että kyseisten etuuksien arvo esitetään osiossa ”Mitkä ovat riskit ja mitä tuottoa sijoittaja voi saada?”.
                        
                     
            
               4.   Jos PEPP-sopimus kattaa biometriset riskit, PEPP-avaintietoasiakirjan osion ”Mikä tämä tuote on?” on sisällettävä yksityiskohtaiset tiedot tällaisesta vakuutusturvasta, mukaan lukien luettelo katetuista riskeistä ja olosuhteet, jotka vakuutusturva kattaa ja vakuutusetuudet maksetaan. Asetuksen (EU) 2017/653 liitteessä VI olevassa 54 kohdassa kuvattu biometrisen riskin preemio on esitettävä prosentteina vuotuisesta maksusta tai biometrisen riskin preemion vaikutuksena sijoitustuottoon kerryttämisvaiheen lopussa PEPP-etuuksien ennusteissa käytettyjen yleisten sijoitusaikojen perusteella. Jos preemio maksetaan kertasuorituksena, yksityiskohtaisiin tietoihin on sisällytettävä sijoitettu summa. Jos preemio maksetaan säännöllisissä erissä, tietojen on sisällettävä erien lukumäärä ja arvio keskimääräisestä biometrisen riskin preemiosta prosenttiosuutena vuotuisesta maksusta.
            
            
               5.   PEPP-avaintietoasiakirjan osion ”Mikä tämä tuote on?” on sisällettävä seuraavat tiedot siirrettävyyspalvelusta:
               
                           a)
                        
                        
                           tieto siitä, että PEPP-säästäjillä on pyynnöstä oikeus käyttää asetuksen (EU) 2019/1238 17 artiklan 1 kohdassa tarkoitettua siirrettävyyspalvelua;
                        
                     
                           b)
                        
                        
                           tieto siitä, mitkä alatilit ovat välittömästi saatavilla;
                        
                     
                           c)
                        
                        
                           viittaus asetuksen (EU) 2019/1238 13 artiklassa tarkoitettuun EIOPAn julkiseen keskusrekisteriin, jossa on tiedot jäsenvaltioiden määrittämistä kansallisten alatilien kerryttämisvaiheeseen ja maksatusvaiheeseen liittyvistä ehdoista;
                        
                     
                           d)
                        
                        
                           tiedot asetuksen (EU) 2019/1238 20 artiklan 5 kohdan mukaisesta valinnasta, jonka PEPP-säästäjä voi tehdä, jos PEPP-tarjoaja ei pysty varmistamaan PEPP-säästäjän uutta asuinjäsenvaltiota koskevan uuden alatilin avaamista.
                        
                     
            
               6.   PEPP-avaintietoasiakirjan osion ”Mikä tämä tuote on?” on sisällettävä tiedot vaihtopalvelun tarjoamisesta ja erityisesti tiedot asetuksen (EU) 2019/1238 52 artiklan 3 kohdan mukaisista vaihtomahdollisuuksista. Jos PEPP-tarjoaja mainitun artiklan mukaisesti sallii PEPP-säästäjän vaihtavan PEPP-tarjoajaa useammin, vaihtotiheydestä on ilmoitettava PEPP-avaintietoasiakirjassa. PEPP-avaintietoasiakirjassa on ilmoitettava, onko vaihto maksutonta. Jos se ei ole maksutonta, PEPP-avaintietoasiakirjassa on ilmoitettava siihen liittyvät kulut.
               Vaihtopalvelun tarjoamista koskeviin tietoihin on kuuluttava myös tieto oikeudesta saada vaihtopalvelusta lisätietoja asetuksen (EU) 2019/1238 56 artiklan 2 kohdan mukaisesti. Tietojen on oltava saatavilla PEPP-tarjoajan verkkosivustolla, ja ne on toimitettava PEPP-säästäjälle pyynnöstä asetuksen (EU) 2019/1238 24 artiklan mukaisesti.
            
            
               7.   PEPP-avaintietoasiakirjan osion ”Mikä tämä tuote on?” on sisällettävä tiedot valitun sijoitusvaihtoehdon muuttamisen ehdoista. Sen on erityisesti sisällettävä tarvittaessa tiedot tarjottavista vaihtoehtoisista sijoitusvaihtoehdoista, joihin PEPP-säästäjä voi vaihtaa asetuksen (EU) 2019/1238 44 artiklan mukaisesti. Jos PEPP-tarjoaja sallii PEPP-säästäjän muuttavan valitsemaansa sijoitusvaihtoehtoa vähimmäisvaatimusta useammin, mahdollisten muutosten tiheys on ilmoitettava ja ilmoituksessa on kerrottava, että muutos on maksuton, tai ilmoitettava siihen liittyvät kulut.
            
            
               8.   PEPP-avaintietoasiakirjan osion ”Mikä tämä tuote on?” tietojen, jotka koskevat PEPP-tarjoajan sijoitusten tuotto- ja arvonkehitykseen vaikuttavia ympäristöön, yhteiskuntaan ja hyvään hallintotapaan liittyviä tekijöitä, jäljempänä ’ESG-tekijät’, on sisällettävä kuvaus ja määrälliset tiedot, jos ne ovat saatavilla, siitä, miten ESG-tekijöiden huomioon ottaminen vaikuttaa PEPP-tarjoajan sijoitusten toteutuneeseen ja odotettuun tuottoon.
            
            
               9.   PEPP-avaintietoasiakirjan osiossa ”Mikä tämä tuote on?” on tapauksen mukaan oltava maininta siitä, onko PEPP-säästäjällä harkinta-aika tai peruutusaika, ja tästä aiheutuvista seurauksista, mukaan lukien kaikki harkinta-ajan käyttöön tai sopimukseen peruuttamiseen sovellettavat palkkiot ja seuraamukset.
            
            
               10.   PEPP-avaintietoasiakirjan osion ”Mikä tämä tuote on?” tietojen on sisällettävä viittaus tietoihin PEPP-tuotteen sijoitusvaihtoehtojen aiemmasta tuotto- tai arvonkehityksestä sellaisena kuin tuotto on jaettu PEPP-säästäjille. Aiempaa tuotto- tai arvonkehitystä koskevien tietojen on oltava saatavilla PEPP-tarjoajan verkkosivustolla.
            
            
               11.   Jos tiedot esitetään sähköisessä muodossa ja kerrostettuina, etualalla on esitettävä vähintään seuraavat tiedot:
               
                           a)
                        
                        
                           edellä 1, 2 ja 3 kohdassa tarkoitetut tiedot;
                        
                     
                           b)
                        
                        
                           tiedot siitä, sisältyykö PEPP-sopimukseen biometristen riskien kattaminen;
                        
                     
                           c)
                        
                        
                           tiedot jommastakummasta seuraavista:
                           
                                       i)
                                    
                                    
                                       sisältyykö PEPP-perustuotteeseen pääomatakuu tai käytetäänkö siinä riskien vähentämistekniikkaa, jolla pyritään turvaamaan PEPP-säästäjän mahdollisuus saada sijoitettu pääoma takaisin;
                                    
                                 
                                       ii)
                                    
                                    
                                       sisältyykö mahdolliseen vaihtoehtoiseen sijoitusvaihtoehtoon tällainen takuu tai käytetäänkö siinä riskien vähentämistekniikkaa ja missä määrin.
                                    
                                 
                     Muut tiedot voidaan esittää muilla, yksityiskohtaisia tietoja sisältävillä tasoilla.
            
         
         
            4 artikla
            Osio ”Mitkä ovat riskit ja mitä tuottoa sijoittaja voi saada?”
            
               1.   PEPP-avaintietoasiakirjan osion ”Mitkä ovat riskit ja mitä tuottoa sijoittaja voi saada?” tiedot PEPP-tuotteen riski-tuottoprofiilista, kuten täydentävä kuvaus yleisestä riski-indikaattorista, on esitettävä lyhyesti, selkeästi ja ymmärrettävästi. Osiossa on kerrottava yleisen riski-indikaattorin tavoitteesta ja tuloksista erilaisten riski- ja tuottoprofiilien yksilöimiseksi standardoidusti ja vertailtavasti sekä siitä, että yleistä riski-indikaattoria käytetään viitekohtana vertailtaessa eri PEPP-tuotteiden riski-tuottoprofiileja. PEPP-tarjoajan on ilmoitettava selvästi, että PEPP-tuotteen yleinen riski-indikaattori on eri kuin Euroopan parlamentin ja neuvoston asetuksen (EU) N:o 1286/2014 (4) mukaisten tuotteiden yleinen riski-indikaattori, eikä se ole vertailukelpoinen jälkimmäisen kanssa.
               Osiossa on kerrottava, että matala riski-tuottoprofiili tarkoittaa, että PEPP-säästäjä saa todennäköisemmin kohtuullisen eläketulon, kun taas korkea riski-tuottoprofiili tarkoittaa, että PEPP-säästäjä saa todennäköisemmin suhteessa suuremman tai pienemmän eläketulon kuin matalassa riski-tuottoprofiilissa. Kuvauksissa on määritettävä yleisen riski-indikaattorin rajoitukset, mukaan lukien tarvittaessa se, että riski-tuottoprofiiliin vaikuttavat sijoitusten toteutunut kehitys, säästöaika ja sovelletun riskien vähentämistekniikan tehokkuus.
            
            
               2.   Asetuksen (EU) 2019/1238 28 artiklan 3 kohdan d alakohdan ii alakohdan mukaisesti vaadittuja PEPP-avaintietoasiakirjan osion ”Mitkä ovat riskit ja mitä tuottoa sijoittaja voi saada?” tietoja sijoitetun pääoman suurimmasta mahdollisesta menetyksestä on täydennettävä tiedoilla standardoidusta, stokastisesti määritetystä kertyneestä pääomasta maksatusvaiheessa stressiskenaariossa eli jakauman viidennen prosenttipisteen kohdalla.
            
            
               3.   PEPP-avaintietoasiakirjan osiossa ”Mitkä ovat riskit ja mitä tuottoa sijoittaja voi saada?” on esitettävä tiedot standardoiduista tuottonäkymistä eli suotuisasta skenaariosta, ennusteen kannalta parhaasta mahdollisesta skenaariosta ja epäsuotuisasta skenaariosta suhteessa ennustettuihin PEPP-eläke-etuuksiin seuraavien tekijöiden perusteella:
               
                           a)
                        
                        
                           ennusteissa on mukana neljää yleispätevää PEPP-säästäjää, joilla on kerryttämisvaiheen loppuun aikaa 40, 30, 20 tai 10 vuotta, ja ne perustuvat standardoituun maksutasoon;
                        
                     
                           b)
                        
                        
                           suotuisa skenaario tarkoittaa jakauman 85. prosenttipisteen kohtaa, ennusteen kannalta paras mahdollinen skenaario tarkoittaa mediaania ja epäsuotuisa skenaario tarkoittaa jakauman 15. prosenttipisteen kohtaa;
                        
                     
                           c)
                        
                        
                           ennustettu kertynyt pääoma karttumisajan lopussa ja ennustetut kuukausittaiset eläke-etuudet mukautetaan inflaation vaikutukset huomioiden;
                        
                     
                           d)
                        
                        
                           tiedot sisältävät kuvauksen, johon sisältyvät nimelliset summat, muuntamisesta nykyarvoiksi ostovoimassa ajan mittaan tapahtuvien muutosten vuoksi.
                        
                     
            
               4.   PEPP-avaintietoasiakirjan osion ”Mikä tämä tuote on?” tiedoissa, jotka koskevat PEPP-säästäjille koituvien tuottojen edellytyksiä tai tuotteisiin sisällytettyjä enimmäistuottoja, on tapauksen mukaan mainittava, millaisia riskien vähentämistekniikoita sovelletaan ja mitkä ovat niiden jakomekanismit.
            
            
               5.   Edellä 1, 2 ja 3 kohdassa tarkoitettujen tietojen syöttötietojen, olettamien ja menetelmien on oltava liitteen III mukaisia.
            
            
               6.   Jos tiedot esitetään sähköisessä muodossa ja kerrostettuina, etualalla on esitettävä vähintään yleinen riski-indikaattori sekä neljän yleispätevän PEPP-säästäjän ennustetut PEPP-eläke-etuudet, kun taas ennustetut nimellisetuudet voidaan esittää muilla, yksityiskohtaisia tietoja sisältävillä tasoilla. Muut tiedot voidaan esittää muilla, yksityiskohtaisia tietoja sisältävillä tasoilla.
            
         
         
            5 artikla
            Osio ”Mitä kuluja sijoittajalle aiheutuu?”
            
               1.   PEPP-avaintietoasiakirjan osion ”Mitä kuluja sijoittajalle aiheutuu?” tiedot on esitettävä lyhyesti, selkeästi ja ymmärrettävästi. Osiossa ”Mitä kuluja sijoittajalle aiheutuu?” määritettyjen kulujen ja palkkioiden on koskettava suoraan tarjoajan tasolla tai ulkoistetun toiminnan tai sijoitusrahaston tasolla aiheutuneita toteutuneita kuluja sekä kaikkia asiaankuuluvia yleiskuluja. Potentiaaliselta PEPP-säästäjältä ennen PEPP-tuotteeseen säästämisen aloittamista perittävät kulut ja palkkiot on tapauksen mukaan mainittava erikseen ”alkukuluina”. Sekä kertaluontoiset että toistuvat kulut ja palkkiot on esitettävä ”vuotuisina kokonaiskuluina” rahamääränä ja prosenttiosuutena asetuksen (EU) 2019/1238 2 artiklan 24 kohdassa määritellystä kertyneestä pääomasta. Kulujen yhteisvaikutus on esitettävä PEPP-säästäjän standardoidun kuukausimaksun perusteella rahamääräisenä tämän asetuksen liitteessä III olevan III osan mukaisesti.
            
            
               2.   PEPP-avaintietoasiakirjan osiossa ”Mitä kuluja sijoittajalle aiheutuu?” on oltava seuraavat tiedot:
               
                           a)
                        
                        
                           tiedot hallinnollisista kustannuksista, jotka aiheutuvat PEPP-tarjoajan toiminnasta, kun se hallinnoi PEPP-tilejä, kerää maksuja, antaa tietoja jäsenille ja suorittaa maksuja;
                        
                     
                           b)
                        
                        
                           tiedot seuraavista sijoituskuluista:
                           
                                       i)
                                    
                                    
                                       varojen säilyttämisestä aiheutuvat kulut, myös säilyttäjien palkkiot varojen säilyttämisestä sekä osinkojen ja korkotuottojen keräämisestä;
                                    
                                 
                                       ii)
                                    
                                    
                                       salkkutapahtumiin liittyvät kulut, myös PEPP-tarjoajan kolmansille osapuolille suorittamat toteutuneet maksut PEPP-tilillä olevan omaisuuserän hankinnan tai luovutuksen yhteydessä aiheutuneiden kulujen kattamiseksi;
                                    
                                 
                                       iii)
                                    
                                    
                                       muut sijoitusten hallintaan liittyvät kulut;
                                    
                                 
                     
                           c)
                        
                        
                           tiedot PEPP-tuotteen markkinoimisesta ja myymisestä aiheutuvista jakelukustannuksista, myös neuvontaan liittyvistä kuluista ja palkkioista;
                        
                     
                           d)
                        
                        
                           tiedot takuukuluista, jotka peritään PEPP-säästäjältä rahoitusvakuudesta, jolla taataan vähintään kertyneen pääoman maksaminen takaisin maksatusvaiheessa, ja muusta mahdollisesta PEPP-sopimuksen mukaan tarjottavasta rahoitusvakuudesta.
                        
                     
            
               3.   Jos PEPP-tarjoaja perii palkkioita kattaakseen kulut, jotka aiheutuvat alkuneuvonnasta, jota se antaa PEPP-sopimuksen alkuvaiheessa ennen kuin PEPP-säästäjällä on oikeus vaihtaa PEPP-tarjoajaa asetuksen (EU) 2019/1238 52 artiklan 3 kohdan mukaisesti, PEPP-tarjoajan on ilmoitettava potentiaalisille PEPP-säästäjille näiden palkkioiden kokonaissumma sekä ajanjakso, jolta niitä peritään, ja perimisvälit.
            
            
               4.   Jos tiedot esitetään sähköisessä muodossa ja kerrostettuina, etualalla on esitettävä vähintään seuraavat tiedot:
               
                           a)
                        
                        
                           tiedot vuotuisista kokonaiskuluista rahamääräisesti ja prosenttiosuutena vuoden lopussa 1 kohdassa tarkoitetusta kertyneestä pääomasta;
                        
                     
                           b)
                        
                        
                           tapauksen mukaan tiedot alkukuluista.
                        
                     Muut tiedot voidaan esittää muilla, yksityiskohtaisia tietoja sisältävillä tasoilla.
            
         
         
            6 artikla
            PEPP-avaintietoasiakirjan vakiosommittelu
            PEPP-tarjoajien on esitettävä PEPP-avaintietoasiakirja liitteen I mukaisesti. Jos tiedot esitetään sähköisessä muodossa, mainitussa liitteessä esitetyn mallin esitystapaa saa mukauttaa vain tietojen kerrostamisen mahdollistamiseksi.
         
         III LUKU
         
            PEPP-AVAINTIETOASIAKIRJAN UUDELLEENTARKASTELU, TARKISTAMINEN JA TOIMITTAMINEN
         
         
            7 artikla
            PEPP-avaintietoasiakirjan uudelleentarkastelu
            
               1.   PEPP-tarjoajien on tarkasteltava PEPP-avaintietoasiakirjaan sisältyviä tietoja uudelleen asetuksen (EU) 2019/1238 30 artiklan 1 kohdan mukaisesti aina, kun tapahtuu muutos, joka vaikuttaa tai todennäköisesti vaikuttaa PEPP-avaintietoasiakirjan sisältämiin tietoihin merkittävästi, sekä vähintään kahdentoista kuukauden välein PEPP-avaintietoasiakirjan alkuperäisen julkaisupäivän jälkeen.
            
            
               2.   Edellä 1 kohdassa tarkoitetulla uudelleentarkastelulla PEPP-tarjoajien on selvitettävä, ovatko PEPP-avaintietoasiakirjan tiedot edelleen täsmällisiä, tasapuolisia ja selkeitä, eivätkä johda harhaan. Uudelleentarkastelulla on selvitettävä erityisesti seuraavien perusteiden täyttyminen:
               
                           a)
                        
                        
                           vastaavatko PEPP-avaintietoasiakirjan tiedot asetuksen (EU) 2019/1238 26, 27 ja 28 artiklan mukaisia yleisiä muoto- ja sisältövaatimuksia ja tämän asetuksen 6 artiklan mukaisia erityisiä muoto- ja sisältövaatimuksia;
                        
                     
                           b)
                        
                        
                           ovatko PEPP-tuotteen markkinariski- tai luottoriskimitat muuttuneet siten, että kyseisen muutoksen vaikutus edellyttää PEPP-tuotteen siirtämistä sille tarkasteltavana olevassa PEPP-avaintietoasiakirjassa osoitetusta yleisen riski-indikaattorin luokasta toiseen luokkaan.
                        
                     
            
               3.   Sovellettaessa 1 kohtaa PEPP-tarjoajien on otettava käyttöön ja ylläpidettävä koko PEPP-tuotteen elinkaaren ajan sellaisia menettelyjä, joiden avulla PEPP-säästäjät voivat milloin tahansa ja ilman viivytyksiä tunnistaa olosuhteet, jotka saattavat johtaa PEPP-avaintietoasiakirjan sisältämien tietojen täsmällisyyteen, tasapuolisuuteen tai selkeyteen vaikuttaviin tai niihin todennäköisesti vaikuttaviin muutoksiin.
            
         
         
            8 artikla
            PEPP-avaintietoasiakirjan tarkistaminen
            
               1.   PEPP-tarjoajien on tarkistettava avaintietoasiakirjaa viipymättä, jos 7 artiklan mukaisessa uudelleentarkastelussa todetaan, että PEPP-avaintietoasiakirjaa on muutettava. PEPP-tarjoajien on varmistettava, että kaikki PEPP-avaintietoasiakirjan osiot, joihin tällaiset muutokset vaikuttavat, saatetaan ajan tasalle.
            
            
               2.   PEPP-tarjoajan on julkaistava tarkistettu PEPP-avaintietoasiakirja verkkosivustollaan ja tiedotettava asiasta viipymättä PEPP-säästäjille 7 artiklan 3 kohdan mukaisesti.
            
         
         
            9 artikla
            PEPP-avaintietoasiakirjan toimittaminen
            
               1.   PEPP-tuotetta myyvän tai sitä koskevaa neuvontaa antavan henkilön on toimitettava avaintietoasiakirja riittävän ajoissa, jotta potentiaalisella tai nykyisellä PEPP-säästäjällä on riittävästi aikaa tarkastella asiakirjaa, ennen kuin jokin kyseiseen PEPP-tuotteeseen liittyvä sopimus tai tarjous sitoo heitä riippumatta siitä, sallitaanko potentiaaliselle tai nykyiselle PEPP-säästäjälle harkinta-aika.
            
            
               2.   Sovellettaessa 1 kohtaa PEPP-tuotteita myyvän tai sitä koskevaa neuvontaa antavan henkilön on arvioitava aika, jonka potentiaalinen tai nykyinen PEPP-säästäjä tarvitsee PEPP-avaintietoasiakirjan tarkastelemiseen, ja otettava silloin huomioon seuraavat perusteet:
               
                           a)
                        
                        
                           potentiaalisen tai nykyisen PEPP-säästäjän tietämys ja kokemus PEPP-tuotteesta tai vastaavista PEPP-tuotteista tai PEPP-tuotteeseen liittyviä riskejä vastaavista riskeistä;
                        
                     
                           b)
                        
                        
                           PEPP-tuotteen monimutkaisuus, pitkäaikainen luonne ja rajoitettu lunastettavuus;
                        
                     
                           c)
                        
                        
                           potentiaalisen tai nykyisen PEPP-säästäjän nimenomaisesti ilmaisema kiire tehdä ehdotettu sopimus tai ottaa vastaan ehdotettu tarjous, jos neuvonnan antamista tai myyntiä koskeva aloite on peräisin potentiaaliselta tai nykyiseltä PEPP-säästäjältä.
                        
                     
            
               3.   Jos PEPP-avaintietoasiakirja toimitetaan verkon kautta sovellettaessa 1 kohtaa, sen on täytettävä seuraavat ehdot:
               
                           a)
                        
                        
                           sen on sijaittava verkkosivustolla tai mobiilisovelluksessa paikassa, josta se on helppo löytää ja jossa siihen on helppo tutustua;
                        
                     
                           b)
                        
                        
                           se on toimitettava sellaisessa ostoprosessin vaiheessa, että potentiaalisella tai nykyisellä PEPP-säästäjällä on riittävästi aikaa tarkastella asiakirjaa, ennen kuin jokin PEPP-tuotteeseen liittyvä sopimus tai tarjous sitoo häntä.
                        
                     
         
         IV LUKU
         
            PEPP-ETUUSOTTEEN ESITYSTAPA JA SOMMITTELU
         
         
            10 artikla
            PEPP-ETUUSOTTEEN ESITYSTAPA
            
               1.   PEPP-etuusotteen tiedot on esitettävä lyhyesti, selkeästi ja ymmärrettävästi. Tiedot on esitettävä seuraavassa järjestyksessä eriteltyinä kunkin olemassa olevan alatilin mukaan:
               
                           a)
                        
                        
                           asetuksen (EU) 2019/1238 35 artiklan 1 ja 2 kohdassa tarkoitetut tiedot;
                        
                     
                           b)
                        
                        
                           osiossa ”Tuotteen nimi” asetuksen (EU) 2019/1238 36 artiklan 1 kohdan a, b ja c alakohdassa tarkoitetut tiedot;
                        
                     
                           c)
                        
                        
                           osiossa ”Kuinka paljon olen säästänyt PEPP-tuotteessani?” seuraavat tiedot:
                           
                                       i)
                                    
                                    
                                       asetuksen (EU) 2019/1238 36 artiklan 1 kohdan i alakohdassa tarkoitetut tiedot;
                                    
                                 
                                       ii)
                                    
                                    
                                       tiedot PEPP-tilin kokonaissummasta eriteltynä suoritettuihin maksuihin ja kertyneisiin sijoitustuottoihin, joista on vähennetty kulut ja veloitukset, siitä lähtien, kun PEPP-säästäjä aloitti säästämisen PEPP-tuotteeseen;
                                    
                                 
                                       iii)
                                    
                                    
                                       tiedot biometriseen riskiin liittyvistä preemioista;
                                    
                                 
                     
                           d)
                        
                        
                           osiossa ”Kuinka paljon saan eläkkeelle siirtyessäni?” seuraavat tiedot:
                           
                                       i)
                                    
                                    
                                       asetuksen (EU) 2019/1238 36 artiklan 1 kohdan d alakohdassa ja 37 artiklan 1 kohdan d alakohdassa sekä tämän asetuksen 4 artiklan 3 kohdassa tarkoitetut tiedot käyttäen toteutuneita maksuja, odotettavissa olevia maksutasoja ja yksilöllisiä ehtoja;
                                    
                                 
                                       ii)
                                    
                                    
                                       tarvittaessa tiedot kansallisiin sääntöihin perustuvista täydentävistä eläke-ennusteista asetuksen (EU) 2019/1238 37 artiklan 3 kohdan mukaisesti;
                                    
                                 
                     
                           e)
                        
                        
                           tiedot ennustetusta kertyneestä pääomasta karttumisajan lopussa ja ennustetuista kuukausittaisista eläke-etuuksista;
                        
                     
                           f)
                        
                        
                           osiossa ”Miten PEPP-tuotteeni on muuttunut viimeksi kuluneiden 12 kuukauden aikana?” asetuksen (EU) 2019/1238 36 artiklan 1 kohdan e, f ja h kohdassa tarkoitetut PEPP-tilin kehitystä viimeksi kuluneiden 12 kuukauden aikana koskevat tiedot, joissa täsmäytetään alkusaldo ja loppusaldo erittelemällä suoritetut maksut, PEPP-tilille jaetut sijoitustuotot sekä tämän asetuksen 5 artiklan 2 kohdassa tarkoitetut kulut ja palkkiot;
                        
                     
                           g)
                        
                        
                           osiossa ”PEPP-tuotteen tuotto- ja arvonkehitykseen vaikuttavat keskeiset tekijät” tapauksen mukaan asetuksen (EU) 2019/1238 36 artiklan 1 kohdan g, j ja l alakohdassa ja tämän asetuksen 3 artiklan 10 kohdassa tarkoitetut tiedot;
                        
                     
                           h)
                        
                        
                           osiossa ”Tärkeää tietoa” seuraavat tiedot:
                           
                                       i)
                                    
                                    
                                       tiedot asetuksen (EU) 2019/1238 35 artiklan 5 ja 6 kohdassa tarkoitetuista PEPP-tuotteen ehtojen merkittävistä muutoksista;
                                    
                                 
                                       ii)
                                    
                                    
                                       tiedot siitä, mistä ja millä tavalla asetuksen (EU) 2019/1238 37 artiklan 1 kohdan a, b, c ja e alakohdassa tarkoitetut lisätiedot ovat saatavissa;
                                    
                                 
                                       iii)
                                    
                                    
                                       tarvittaessa viittaus asetuksen (EU) 2019/1238 37 artiklan 1 kohdan c alakohdan mukaiseen sijoituspolitiikasta annettuun selvitykseen, jossa otetaan huomioon myös ESG-tekijät.
                                    
                                 
                     Ensimmäisen kohdan c alakohdan iii alakohdassa tarkoitetut tiedot on esitettävä erikseen 3 artiklan 4 kohdan mukaisesti.
               Ensimmäisen kohdan e alakohdassa tarkoitetut tiedot on esitettävä siten, että niissä otetaan huomioon inflaatiovaikutukset. Tietoja on täydennettävä kuvauksella nykyarvoiksi muuntamisesta ostovoimassa ajan mittaan tapahtuvien muutosten vuoksi.
               Ensimmäisen kohdan f alakohdan soveltamiseksi asetuksen (EU) 2019/1238 36 artiklan 1 kohdan f alakohdan mukainen kulujen yhteisvaikutus maksatuksen alkuun mennessä kertyneeseen ennustettuun pääomaan on esitettävä ”varallisuuden vähenemisenä” tämän asetuksen liitteessä III olevan III osan mukaisesti.
               Ensimmäisen kohdan g alakohdassa tarkoitettujen tietojen on koskettava PEPP-säästäjän sijoitusvaihtoehdon aiempaa tuotto- tai arvonkehitystä sellaisena kuin se on jaettu PEPP-säästäjille, ja tiedot on annettava kymmeneltä edelliseltä vuodelta, jos mahdollista. Jos kymmenen edellisen vuoden tietoja ei ole mahdollista antaa, tiedot on annettava pisimmältä ajanjaksolta, jonka PEPP-säästäjä on säästänyt PEPP-tuotteeseen. Nämä tiedot on esitettävä keskimääräisinä sijoitustuottoina, joista on vähennetty sijoituksen kulut, edellisen vuoden, kolmen edellisen vuoden, viiden edellisen vuoden ja kymmenen edellisen vuoden jaksoilta prosenttiosuutena kertyneestä pääomasta.
            
            
               2.   Olettamien, joihin 1 kohdassa tarkoitetut tiedot pohjautuvat, on oltava liitteen III mukaisia.
            
            
               3.   Jos tiedot esitetään sähköisessä muodossa ja kerrostettuina, etualalla on esitettävä vähintään 1 kohdan a, b, d ja e alakohdan tiedot. Muut tiedot voidaan esittää muilla, yksityiskohtaisia tietoja sisältävillä tasoilla.
            
         
         
            11 artikla
            PEPP-etuusotteen vakiosommittelu
            PEPP-tarjoajien on esitettävä PEPP-etuusote liitteen II mukaisesti. Jos tiedot esitetään sähköisessä muodossa, mainitussa liitteessä vahvistettua mallia saa mukauttaa vain tietojen kerrostettuna esittämisen mahdollistamiseksi.
         
         V LUKU
         
            PEPP-PERUSTUOTTEESTA AIHEUTUVAT KULUT JA PALKKIOT
         
         
            12 artikla
            PEPP-perustuotteesta aiheutuvien kulujen ja palkkioiden tyypit
            
               1.   Asetuksen (EU) 2019/1238 45 artiklan 2 kohdassa tarkoitettujen kulujen ja palkkioiden, suhteutettuna PEPP-perustuotteen säästäjälle kunkin vuoden loppuun mennessä kertyneeseen pääomaan, on katettava kaikki tosiasiallisesti aiheutuneet kulut ja palkkiot, jotka ovat aiheutuneet suoraan tarjoajan tasolla tai ulkoistetun toiminnan tasolla, mukaan lukien asianmukaiset yleiskulut ja palkkiot suhteessa PEPP-perustuotteen säästöihin ja PEPP-perustuotteen jakaumaan. Näitä kuluja ja palkkioita ovat erityisesti seuraavat:
               
                           a)
                        
                        
                           hallintokulut;
                        
                     
                           b)
                        
                        
                           sijoituskulut;
                        
                     
                           c)
                        
                        
                           jakelukulut.
                        
                     
            
               2.   Asetuksen (EU) 2019/1238 45 artiklan 2 kohdassa tarkoitettuihin kuluihin ei saa sisällyttää PEPP-perustuotteen lisäosiin tai -ominaisuuksiin liittyviä kuluja ja palkkioita, joita ei edellytetä asetuksen (EU) 2019/1238 45 artiklassa, tai asetuksen (EU) 2019/1238 54 artiklassa vahvistettuja vaihtopalveluihin liittyviä kuluja ja palkkioita.
            
         
         
            13 artikla
            PEPP-perustuotteen takuista aiheutuvat kulut ja palkkiot
            
               1.   Jos PEPP-perustuotteella on pääomatakuu, joka tulee maksettavaksi maksatusvaiheen alkaessa ja maksatusvaiheen aikana asetuksen (EU) 2019/1238 45 artiklan 1 kohdan mukaisesti, kyseiseen pääomatakuuseen suoraan liittyviä kuluja ei saa sisällyttää asetuksen (EU) 2019/1238 45 artiklan 2 kohdassa tarkoitettuihin kuluihin.
            
            
               2.   PEPP-tarjoajan on nimenomaisesti ja erikseen ilmoitettava pääomatakuusta perittävät kulut PEPP-avaintietoasiakirjan osiossa ”Mitä kuluja sijoittajalle aiheutuu?” ja PEPP-etuusotteen osiossa ”Miten PEPP-tuotteeni on muuttunut viime vuoden aikana?”.
            
            
               3.   PEPP-tarjoajan on tarvittaessa kyettävä kansallisen toimivaltaisen viranomaisen tai EIOPAn pyynnöstä esittämään näyttöä siitä, että kyseiset kulut liittyvät suoraan pääomatakuuseen.
            
         
         VI LUKU
         
            RISKIEN VÄHENTÄMISTEKNIIKAT
         
         
            14 artikla
            Riskien vähentämistekniikoiden tavoite
            
               1.   Käyttäessään PEPP-tuotteen sijoitusstrategiassa riskien vähentämistekniikoita PEPP-tarjoajan on asetettava tavoite PEPP-säästäjän tai PEPP-säästäjien ryhmän nimenomaisen eläketavoitteen mukaisesti noudattaen asetuksen (EU) 2019/1238 47 artiklan 2 kohdassa tarkoitettuja ehtoja.
            
            
               2.   PEPP-tarjoajan on suunniteltava riskien vähentämistekniikat niin, että saavutetaan tavoite PEPP-tuotteesta kehittyvästä vakaasta ja riittävästä yksilöllisestä tulevaisuuden eläketulosta ottaen huomioon PEPP-säästäjän tai PEPP-säästäjien ryhmän yksilöllisen kerryttämisvaiheen oletettu jäljellä oleva kesto ja PEPP-säästäjän valitsema maksatusvaihtoehto. Tämän tavoitteen saavuttamiseksi riskien vähentämistekniikat on suunniteltava seuraavasti:
               
                           a)
                        
                        
                           varmistetaan, että odotettavissa olevat tappiot, joilla tarkoitetaan vajausta ennustetun maksujen summan ja ennustetun kertyneen pääoman välillä kerryttämisvaiheen lopussa, ovat stressiskenaariossa enintään 20 prosenttia, mikä vastaa jakauman viidettä prosenttipistettä;
                        
                     
                           b)
                        
                        
                           pyritään vuotuista inflaatiota parempaan tuottoon vähintään 80 prosentin todennäköisyydellä, kun kerryttämisvaihe on 40 vuotta;
                        
                     
                           c)
                        
                        
                           otetaan huomioon stokastisen mallinnuksen tulokset.
                        
                     
            
               3.   Jos PEPP-tarjoaja ei tarjoa PEPP-perustuotteelle 13 artiklassa tarkoitettua pääomatakuuta, PEPP-tarjoajan on käytettävä sijoitusstrategiaa, jossa otetaan huomioon stokastisen mallinnuksen tulos ja varmistetaan sijoitetun pääoman takaisin saaminen maksatusvaiheen alkaessa ja maksatusvaiheen aikana vähintään 92,5 prosentin todennäköisyydellä. Jos jäljellä oleva kerryttämisvaihe on kuitenkin enintään kymmenen vuotta, kun säästäminen PEPP-perustuotteeseen aloitetaan, sijoitusstrategiassa voidaan käyttää vähintään 80 prosentin todennäköisyyttä.
            
            
               4.   Suunnitellessaan riskien vähentämistekniikkaa PEPP-säästäjien ryhmälle PEPP-tarjoajan on suunniteltava se niin, että varmistetaan ryhmän kunkin yksittäisen PEPP-säästäjän oikeudenmukainen ja tasapuolinen kohtelu ja pyritään estämään ryhmän yksittäisten PEPP-säästäjien opportunistista toimintaa.
            
            
               5.   PEPP-tarjoajan on varmistettava, että PEPP-tarjoajan puolesta toimivien ja riskien vähentämistekniikoita käyttöön ottavien henkilöiden suoritukseen liittyvällä palkitsemisella edistetään riskien vähentämistekniikoiden tavoitetta.
            
            
               6.   PEPP-tarjoajan on turvattava riskien vähentämistekniikan asianmukaisuus, tehokkuus ja toimivuus siihen tarkoitetulla menettelyllä ja tuotehallintakehyksen säännöksillä, kuten asetuksen (EU) 2019/1238 25 artiklassa edellytetään. Mainittua kehystä on valvottava, ja valvonnasta on raportoitava.
            
            
               7.   Jos PEPP-säästäjä valitsee eri sijoitusvaihtoehdon asetuksen (EU) 2019/1238 44 artiklan mukaisesti tai vaihtaa PEPP-tarjoajaa mainitun asetuksen 20 artiklan 5 kohdan tai 52 artiklan mukaisesti, PEPP-tarjoajan on maksettava jaetut varannot, jos sellaisia on, ja sijoitusten tuotot poistuvalle PEPP-säästäjälle oikeudenmukaisesti. PEPP-tarjoajan on varmistettava, että jako on sekä poistuvan PEPP-säästäjän että jäljelle jäävien PEPP-säästäjien kannalta tasapuolinen.
            
            
               8.   Jos PEPP-säästäjän kerryttämisvaiheen jäljellä olevan keston odotettua päättymistä edeltää talouden epäsuotuisa kehitys kolmen vuoden ajan, PEPP-tarjoajan on pidennettävä elinkaaren viimeistä vaihetta tai riskien vähentämistekniikan soveltamista tarkoituksenmukaisella, enintään kolmen vuoden ajan lisäajalla kerryttämisvaiheen alun perin odotetun päättymisen jälkeen. Tällaiseen pidennykseen on saatava PEPP-säästäjän nimenomainen suostumus, ja se on toteutettava asetuksen (EU) 2019/1238 47 artiklassa tarkoitettujen ehtojen mukaisesti.
            
         
         
            15 artikla
            Sijoittajan iän myötä pienenevä sijoitusriski
            
               1.   Käyttäessään riskien vähentämistekniikkaa, jolla mukautetaan sijoitusten allokointia sijoitusten taloudellisten riskien vähentämiseksi jäljellä olevaa kestoa vastaavasti, PEPP-tarjoajan on määritettävä oman ja vieraan pääoman ehtoisille instrumenteille keskimääräiset riskit ja varmistettava samalla asetuksen (EU) 2019/1238 41 artiklan noudattaminen kaikkien sijoittajan iän myötä pienenevän sijoitusriskin vaiheiden mukaisten mahdollisten alasalkkujen osalta.
            
            
               2.   PEPP-tarjoajan on suunniteltava sijoittajan iän myötä pienenevä sijoitusriski niin, että varmistetaan, että PEPP-säästäjät, joiden sijoituksen kerryttämisvaiheen odotettuun päättymiseen on pisin aika, sijoittavat sopimuksessa määritetyssä laajuudessa pitkäaikaisiin sijoituksiin, joiden tuotot ovat suuremmat näille sijoituksille ominaisen korkean riski-tuottoprofiilin vuoksi, kuten likviditeetin puutteen tai oman pääoman ehtoisuuden vuoksi. Niiden PEPP-säästäjien osalta, jotka ovat lähimpänä kerryttämisvaiheen odotettua päättymistä, PEPP-tarjoajan on varmistettava, että sijoitukset ovat pääasiassa likvidejä ja laadukkaita ja niistä saadaan kiinteää sijoitustuottoa.
            
         
         
            16 artikla
            Varantojen luominen
            
               1.   Käyttäessään riskien vähentämistekniikoita, joilla luodaan PEPP-säästäjien maksuista tai sijoitustuotoista varantoja, PEPP-tarjoajan on vahvistettava PEPP-sopimuksessa avoimella ja ymmärrettävällä tavalla säännöt, jotka koskevat kertyneen pääoman ja sijoitustuottojen jakamista yksittäisen PEPP-säästäjän tilille, varantoihin tai varannoista, ja tapauksen mukaan vastaavalle PEPP-säästäjien ryhmälle.
            
            
               2.   PEPP-tarjoajan on jaettava maksut ja tähän tarkoitukseen varattujen varojen sijoitustuotot varantoihin avoimella ja ymmärrettävällä tavalla, jotta voidaan muodostaa riittävät varannot silloin, kun sijoitustuotot ovat positiivisia. Vastaavasti PEPP-tarjoajan on jaettava varoja varannoista yksittäisen PEPP-säästäjän tilille ja tapauksen mukaan vastaavalle PEPP-säästäjien ryhmälle tasapuolisesti ja avoimesti silloin, kun sijoitustuotot ovat negatiivisia.
            
            
               3.   PEPP-tarjoajan on selvästi yksilöitävä ja varattava sijoitetut varat selvästi PEPP-säästäjille. PEPP-tarjoaja ei saa käydä PEPP-säästäjille varatuilla varoilla kauppaa omaan lukuunsa.
            
            
               4.   Uuden PEPP-tuotteen luomista seuraavien kymmenen ensimmäisen vuoden aikana PEPP-tarjoaja voi osallistua varantojen luomiseen antamalla lainaa tai tekemällä pääomasijoituksen PEPP-säästäjien varoihin. PEPP-tarjoajan on tällöin määritettävä ja esitettävä PEPP-sopimuksessa avoimella ja ymmärrettävällä tavalla varantojen luomiseksi annettua lainaa tai tehtyä sijoitusta sekä voitto-osuuksien jakoa koskevat ehdot sekä enintään kymmenen vuoden aikana tehtävän asteittaisen sijoitusten purkamisen mallinsa.
            
         
         
            17 artikla
            Vähimmäistuottotakuut
            
               1.   Jos PEPP-tarjoaja tarjoaa vähimmäistuottotakuita, PEPP-tarjoajan on kuvattava selkeästi takuun ominaisuudet, kuten rajat ja kynnysarvot, ja täsmennettävä, sovelletaanko takuuta inflaatiokorjattuihin tuottoihin vai nimellistuottoihin.
            
            
               2.   PEPP-tarjoajan on nimenomaisesti ilmoitettava PEPP-avaintietoasiakirjassa ja jälkeenpäin PEPP-etuusotteessa, onko takuun tasoa mukautettu vuotuisen inflaatioasteen mukaan.
            
         
         
            18 artikla
            PEPP-tuotteen riskien ja tuottojen kokonaisvaltainen arviointi
            Sovellettaessa 3, 4, 5, 10 ja 14 artiklaa PEPP-tarjoajien on sovellettava liitteessä III vahvistettuja menetelmiä.
         
         
            19 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 18 päivänä joulukuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 198, 25.7.2019, s. 1.
         
            (2)  Komission delegoitu asetus (EU) 2017/653, annettu 8 päivänä maaliskuuta 2017, vähittäismarkkinoille tarkoitettuja paketoituja ja vakuutusmuotoisia sijoitustuotteita (PRIIP-tuotteita) koskevista avaintietoasiakirjoista annetun Euroopan parlamentin ja neuvoston asetuksen (EU) N:o 1286/2014 täydentämisestä vahvistamalla teknisiä sääntelystandardeja avaintietoasiakirjojen esittämisestä, sisällöstä, uudelleentarkastelusta ja tarkistamisesta sekä tällaisten asiakirjojen toimittamisvaatimuksen noudattamiseen liittyvien ehtojen täyttämisestä (EUVL L 100, 12.4.2017, s. 1).
         
            (3)  Euroopan parlamentin ja neuvoston asetus (EU) N:o 1094/2010, annettu 24 päivänä marraskuuta 2010, Euroopan valvontaviranomaisen (Euroopan vakuutus- ja lisäeläkeviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/79/EY kumoamisesta (EUVL L 331, 15.12.2010, s. 48).
         
            (4)  Euroopan parlamentin ja neuvoston asetus (EU) N:o 1286/2014, annettu 26 päivänä marraskuuta 2014, vähittäismarkkinoille tarkoitettuja paketoituja ja vakuutusmuotoisia sijoitustuotteita (PRIIP-tuotteita) koskevista avaintietoasiakirjoista (EUVL L 352, 9.12.2014, s. 1).
      
      
         
            LIITE I
            PEPP-TUOTTEEN AVAINTIETOASIAKIRJAN MALLI
            
               Osa I. PEPP-tuotteen avaintietoasiakirjan mallin täyttämistä koskevat ohjeet
            
            
                     
                        1.
                     
                     
                        PEPP-tarjoajien on noudatettava tämän liitteen II osassa olevassa PEPP-tuotteen avaintietoasiakirjan mallissa esitettyä osioiden järjestystä, otsakkeita, esitystyökaluja ja kuvakkeita; mallilla ei kuitenkaan määrätä yksittäisten osioiden pituutta tai sivunvaihtojen paikkoja koskevista parametreista, ja avaintietoasiakirjan enimmäispituus tulostettuna on viisi A4-kokoista sivua.
                     
                  
                     
                        2.
                     
                     
                        Lisätään näkyvän otsikon ”PEPP-tuotteen avaintietoasiakirja” alle seuraava maininta: ”Tässä asiakirjassa annetaan keskeiset tiedot yleiseurooppalaisesta yksilöllisestä eläketuotteesta (PEPP). Asiakirja ei ole markkinointiaineistoa. Laissa edellytetään näiden tietojen antamista, jotta sijoittaja ymmärtäisi tarjottavan yksilöllisen eläketuotteen luonteen ja siihen liittyvät riskit sekä kulut ja mahdolliset voitot ja tappiot ja jotta sijoittajan olisi helpompi vertailla sitä muihin yksilöllisiin eläketuotteisiin.”
                     
                  
                     
                        3.
                     
                     
                        PEPP-tarjoaja voi lisätä malliin QR-koodin, joka sisältää linkin PEPP-avaintietoasiakirjan sähköiseen versioon.
                     
                  
                     
                        4.
                     
                     
                        Mallin yläreunassa olevassa osiossa ”Perustiedot PEPP-tuotteesta” PEPP-tarjoajan on esitettävä seuraavat tiedot:
                        
                                    a)
                                 
                                 
                                    epäsuotuisan ja suotuisan skenaarion perusteella 40 vuoden aikana kertynyt pääoma, kun kuukausimaksu on 100 euroa;
                                 
                              
                                    b)
                                 
                                 
                                    vuosikustannukset prosentteina kertyneestä pääomasta, kun kuukausimaksu on 100 euroa;
                                 
                              
                                    c)
                                 
                                 
                                    yleisen riski-indikaattorin luokitus; sekä
                                 
                              
                                    d)
                                 
                                 
                                    maininta siitä, tarjoaako tuote takuun.
                                 
                              
                  
                     
                        5.
                     
                     
                        PEPP-tarjoajan on lisättävä seuraava maininta: ”Tässä asiakirjassa kuvattu eläketuote on pitkän aikavälin tuote, jossa on rajoitettu lunastettavuus ja jota ei voida irtisanoa milloin tahansa.”
                     
                  
                     
                        6.
                     
                     
                        Seuraavaan osioon PEPP-tarjoaja voi lisätä edustamansa yrityksen tuotemerkin tai logon ja siinä on annettava seuraavat tiedot:
                        
                                    a)
                                 
                                 
                                    PEPP-tarjoajan nimi ja yhteystiedot;
                                 
                              
                                    b)
                                 
                                 
                                    PEPP-tarjoajan toimivaltaiset viranomaiset;
                                 
                              
                                    c)
                                 
                                 
                                    PEPP-tuotteen nimi ja rekisteröintinumero julkisessa keskusrekisterissä;
                                 
                              
                                    d)
                                 
                                 
                                    osiossa ”Tuotetyyppi” tieto siitä, onko kyse PEPP-perustuotteesta; ellei ole, koskeeko PEPP-avaintietoasiakirja jotain tiettyä vaihtoehtoista sijoitusvaihtoehtoa vai annetaanko siinä yleispätevää tietoa useita eri vaihtoehtoisista sijoitusvaihtoehdoista; sekä
                                 
                              
                                    e)
                                 
                                 
                                    asiakirjan päivämäärä.
                                 
                              
                  
                     
                        7.
                     
                     
                        Osiossa ”Miten rahani sijoitetaan?” PEPP-tarjoajan on esitettävä tiedot 3 artiklan 1 kohdan mukaisesti. PEPP-tarjoaja voi antaa tämän asetuksen 3 artiklan 10 kohdan mukaiset tiedot oikeanpuoleisessa sarakkeessa tai keskellä.
                     
                  
                     
                        8.
                     
                     
                        Osiossa ”Kenelle tuote on tarkoitettu?” PEPP-tarjoajan on esitettävä tiedot tämän asetuksen 3 artiklan 2 kohdan mukaisesti.
                     
                  
                     
                        9.
                     
                     
                        Osiossa ”Onko säästöilläni takuu?” PEPP-tarjoajan on ilmoitettava,
                        
                                    a)
                                 
                                 
                                    tarjoaako PEPP-perustuote pääomatakuun vai käytetäänkö siinä riskien vähentämistekniikkaa, jolla pyritään turvaamaan PEPP-säästäjän mahdollisuus saada sijoitettu pääoma takaisin; tai
                                 
                              
                                    b)
                                 
                                 
                                    sisältyykö mahdolliseen vaihtoehtoiseen sijoitusvaihtoehtoon tällainen takuu vai käytetäänkö siinä riskien vähentämistekniikkaa ja missä määrin.
                                 
                              
                  
                     
                        10.
                     
                     
                        Osiossa ”Mitä tapahtuu, kun siirryn eläkkeelle?” PEPP-tarjoajan on esitettävä tiedot tämän asetuksen 3 artiklan 3 kohdan mukaisesti.
                     
                  
                     
                        11.
                     
                     
                        Osiossa ”Mitä tapahtuu PEPP-säästöilleni, jos kuolen, vammaudun tai elän pidempään kuin PEPP-sopimuksessani oletetaan?” PEPP-tarjoajan on esitettävä tiedot tämän asetuksen 3 artiklan 4 kohdan mukaisesti.
                     
                  
                     
                        12.
                     
                     
                        Osiossa ”Mitä tapahtuu, jos muutan toiseen maahan?” PEPP-tarjoajan on esitettävä tiedot tämän asetuksen 3 artiklan 5 kohdan mukaisesti. PEPP-tarjoaja voi mainita oikeanpuoleisessa sarakkeessa tai keskellä, mistä saa lisätietoja.
                     
                  
                     
                        13.
                     
                     
                        Osioon ”Voinko nostaa PEPP-varoja ennenaikaisesti?” PEPP-tarjoajan on sisällytettävä maininta siitä, mitä seurauksia PEPP-säästäjälle aiheutuu,
                        
                                    a)
                                 
                                 
                                    jos hän nostaa PEPP-tuotteesta varoja ennenaikaisesti, mukaan lukien kaikki sovellettavat palkkiot ja seuraamukset sekä mahdollinen pääomasuojan ja muiden mahdollisten etujen ja kannustimien menetys; sekä
                                 
                              
                                    b)
                                 
                                 
                                    jos PEPP-säästäjä lopettaa maksujen suorittamisen PEPP-tuotteeseen, mukaan lukien kaikki sovellettavat palkkiot ja seuraamukset sekä mahdollinen pääomasuojan ja muiden mahdollisten etujen ja kannustimien menetys.
                                 
                              
                  
                     
                        14.
                     
                     
                        Osiossa ”Voinko vaihtaa PEPP-tarjoajaa?” PEPP-tarjoajan on esitettävä tiedot tämän asetuksen 3 artiklan 6 kohdan mukaisesti. PEPP-tarjoaja voi mainita oikeanpuoleisessa sarakkeessa tai keskellä, mistä saa lisätietoja.
                     
                  
                     
                        15.
                     
                     
                        Osiossa ”Voinko muuttaa sijoitusvaihtoehtoani?” PEPP-tarjoajan on esitettävä tiedot tämän asetuksen 3 artiklan 7 kohdan mukaisesti.
                     
                  
                     
                        16.
                     
                     
                        Osiossa ”Sijoitetaanko rahani kestävällä tavalla?” PEPP-tarjoajan on esitettävä tiedot tämän asetuksen 3 artiklan 8 kohdan mukaisesti. PEPP-tarjoaja voi mainita oikeanpuoleisessa sarakkeessa tai keskellä, mistä saa lisätietoja.
                     
                  
                     
                        17.
                     
                     
                        Osiossa ”Sovelletaanko tähän tuotteeseen [jäsenvaltion] lainsäädäntöä?” PEPP-tarjoajan on esitettävä tiedot PEPP-sopimukseen sovellettavasta lainsäädännöstä, jos osapuolet eivät voi valita sovellettavaa lainsäädäntöä vapaasti, tai kerrottava, mitä lainsäädäntöä PEPP-tarjoaja ehdottaa valittavaksi, jos osapuolet voivat valita sovellettavan lainsäädännön vapaasti.
                     
                  
                     
                        18.
                     
                     
                        Osiossa ”Voiko peruuttaa päätökseni tai muuttaa mieltäni?” PEPP-tarjoajan on esitettävä tiedot tämän asetuksen 3 artiklan 9 kohdan mukaisesti.
                     
                  
                     
                        19.
                     
                     
                        Osiossa ”Mikä on tuotteen riskiprofiili?” PEPP-tarjoajan on esitettävä tiedot tämän asetuksen 4 artiklan 1 kohdan mukaisesti. PEPP-tarjoaja voi mainita oikeanpuoleisessa sarakkeessa tai keskellä, mistä saa lisätietoja, erityisesti yleiseen riski-indikaattoriin sovelletuista menetelmistä.
                     
                  
                     
                        20.
                     
                     
                        Osiossa ”Onko olemassa riski, että menetän koko sijoittamani pääoman?” PEPP-tarjoajan on esitettävä tiedot tämän asetuksen 4 artiklan 2 kohdan mukaisesti.
                     
                  
                     
                        21.
                     
                     
                        Osiossa ”Mitä voin odottaa saavani eläkkeelle siirtyessäni?” PEPP-tarjoajan on esitettävä 4 artiklan 3 ja 4 kohdan tiedot 4 artiklan 3 kohdan a–c alakohdan mukaisesti seuraavasti:
                        
                                    a)
                                 
                                 
                                    epäsuotuisa skenaario kohdassa ”Jos sijoituksesi menestyvät huonosti”;
                                 
                              
                                    b)
                                 
                                 
                                    ennusteen kannalta paras mahdollinen skenaario kohdassa ”Jos sijoituksesi menestyvät kohtalaisesti”;
                                 
                              
                                    c)
                                 
                                 
                                    suotuisa skenaario kohdassa ”Jos sijoituksesi menestyvät erittäin hyvin”;
                                 
                              
                                    d)
                                 
                                 
                                    ennusteet 40 vuoden karttumisaikana kohdan ”Ikäsi tällä hetkellä” rivillä ”25 vuotta”, 30 vuoden karttumisaikana rivillä ”35”, 20 vuoden karttumisaikana rivillä ”45” ja 10 vuoden karttumisaikana rivillä ”55”.
                                 
                              
                  
                     
                        22.
                     
                     
                        Osiossa ”Mitä voin odottaa saavani eläkkeelle siirtyessäni?” PEPP-tarjoajan on esitettävä maininta siitä, että PEPP-säästäjän kotijäsenvaltion verolainsäädäntö voi vaikuttaa sijoittajan lopulliseen tuottoon.
                     
                  
                     
                        23.
                     
                     
                        Osioon ”Mitä tapahtuu, jos [PEPP-tarjoajan nimi] on maksukyvytön?” PEPP-tarjoajan on lisättävä lyhyt kuvaus siitä, voiko asiaan liittyvästä tappiosta saada korvauksen sijoittajan korvaus- tai takausjärjestelmästä ja, jos näin on, mistä järjestelmästä on kyse, kuka takaaja on, mitä riskejä järjestelmä kattaa ja mitä riskejä se ei kata.
                     
                  
                     
                        24.
                     
                     
                        Osiossa ”Kertaluonteiset kulut” PEPP-tarjoajan on esitettävä sopimuksen tekemisen yhteydessä muodostuvat kulut sekä maksettavat kertaluonteiset palkkiot, jos sopimus päätetään alle viiden vuoden kuluttua.
                     
                  
                     
                        25.
                     
                     
                        Osiossa ”Vuotuiset kulut” PEPP-tarjoajan on esitettävä tiedot 5 artiklan 1 ja 3 kohdan mukaisesti. PEPP-tarjoaja voi oikeanpuoleisessa sarakkeessa tai keskellä antaa tietoja PEPP-tarjoajan tai PEPP-jakelijan perimistä lisäkuluista sekä sellaisista mahdollisista jakelukustannuksista, jotka eivät sisälly aiemmissa osioissa määritettyihin kuluihin, jotta PEPP-säästäjän olisi helpompi ymmärtää näiden yhteenlaskettujen kulujen kumulatiivinen vaikutus sijoitustuottoon.
                     
                  
                     
                        26.
                     
                     
                        Osiossa ”Mitä erityisiä vaatimuksia liittyy [sijoittajan asuinjäsenvaltiota] koskevaan alatiliin?” ja alaosiossa ”Kerryttämisvaihetta koskevat vaatimukset” PEPP-tarjoajan on kuvattava kerryttämisvaiheeseen liittyvät ehdot sellaisina kuin PEPP-säästäjän asuinjäsenvaltio on ne määrittänyt. Alaosiossa ”Maksatusvaihetta koskevat vaatimukset” PEPP-tarjoajan on kuvattava maksatusvaiheeseen liittyvät ehdot sellaisina kuin PEPP-säästäjän asuinjäsenvaltio on ne määrittänyt.
                     
                  
                     
                        27.
                     
                     
                        Osiossa ”Kuinka sijoittaja voi valittaa?” PEPP-tarjoajan on esitettävä tiedot siitä, millä tavoin ja kenelle PEPP-säästäjä voi tehdä valituksen PEPP-tuotteesta taikka PEPP-tarjoajan tai PEPP-jakelijan toiminnasta.
                     
                  
               Osa II. Malli
            
            
               
            
               
            
               
            
               
            
               
         
      
      
         
            LIITE II
            PEPP-ETUUSOTTEEN MALLI
            
               Osa I. PEPP-etuusotteen mallin täyttämistä koskevat ohjeet
            
            
                     
                        1.
                     
                     
                        PEPP-tarjoajien on noudatettava mallissa esitettyä osioiden järjestystä, otsakkeita ja esitystyökaluja tai kaavioita sekä kuvakkeita; mallilla ei kuitenkaan määrätä yksittäisten osioiden pituutta tai sivunvaihtojen paikkoja koskevista parametreista.
                     
                  
                     
                        2.
                     
                     
                        PEPP-tarjoaja voi sisällyttää malliin QR-koodin, joka sisältää linkin PEPP-etuusotteen sähköiseen versioon, sekä lisätä malliin PEPP-tarjoajan edustaman yrityksen tuotemerkin tai logon.
                     
                  
                     
                        3.
                     
                     
                        Osiossa ”Kuinka paljon saan eläkkeelle siirtyessäni?” PEPP-tarjoajan on esitettävä seuraavien skenaarioiden tulokset:
                        
                                    a)
                                 
                                 
                                    epäsuotuisa skenaario kohdassa ”Jos sijoitukset menestyvät huonosti”;
                                 
                              
                                    b)
                                 
                                 
                                    ennusteen kannalta paras mahdollinen skenaario kohdassa ”Jos sijoitukset menestyvät kohtalaisesti”;
                                 
                              
                                    c)
                                 
                                 
                                    suotuisa skenaario kohdassa ”Jos sijoitukset menestyvät erittäin hyvin”.
                                 
                              
                  
               Osa II. Malli
            
            
               
            
               
            
               
         
      
      
         
            LIITE III
            SYÖTTÖTIEDOT, OLETTAMAT JA MENETELMÄT
            
               Osa I. Riskien ja tuottojen esittämisessä käytettävät menetelmät
            
            
               Yleinen riski-indikaattori
            
            
                     
                        1.
                     
                     
                        PEPP-tarjoajan on määritettävä, mihin seuraavista neljästä luokasta PEPP-perustuote ja yksittäiset vaihtoehtoiset sijoitusvaihtoehdot kuuluvat: 1, 2, 3 tai 4. Määrityksen perustana on oltava seuraavat tiedot:
                        
                                    a)
                                 
                                 
                                    riski siitä, että inflaatiokorjattuja maksuja ei saada takaisin; ja
                                 
                              
                                    b)
                                 
                                 
                                    odotettu vajaus;
                                 
                              
                                    c)
                                 
                                 
                                    minkä lisäksi sitä on verrattava odotettuihin tuottoihin tietyn PEPP-etuuksien tason osalta tapauksen mukaan joko maksatusvaiheen alussa tai sen aikana.
                                 
                              
                  
                     
                        2.
                     
                     
                        Voidakseen laskea, mikä on riski sille, että inflaatiokorjattuja maksuja ei saada takaisin, PEPP-tarjoajan on määritettävä stokastisesti yleispätevien PEPP-säästäjien odotettavissa olevan karttumisajan loppuun mennessä kertyneen pääoman vaihtelualue, karttumisaikojen yleispätevät pituudet ja standardoidut maksutasot. Stokastisen simulaation perusteella saatu riski ilmoitetaan prosenttiyksikköinä ilmaistuna todennäköisyytenä, joka saadaan vertaamalla sellaisten havaintojen lukumäärää, joissa inflaatiokorjattujen maksujen summa on suurempi kuin kertyneen pääoman odotettu arvo karttumisajan lopussa, kaikkien havaintojen lukumäärään.
                     
                  
                     
                        3.
                     
                     
                        Yksittäiseen sijoitusvaihtoehtoon liittyvä riski siitä, että inflaatiokorjattuja maksuja ei saada takaisin, määritetään eri luokissa seuraavasti:
                        
                                    Luokka
                                 
                                 
                                    Karttumisaika
                                 
                              
                                    40 vuotta
                                 
                                 
                                    30 vuotta
                                 
                                 
                                    20 vuotta
                                 
                                 
                                    10 vuotta
                                 
                              
                                    1
                                 
                                 
                                    enintään 13,75 %
                                 
                                 
                                    enintään 17 %
                                 
                                 
                                    enintään 27 %
                                 
                                 
                                    enintään 36 %
                                 
                              
                                    2
                                 
                                 
                                    13,8–16,55 %
                                 
                                 
                                    17–19,75 %
                                 
                                 
                                    27–29,25 %
                                 
                                 
                                    36–43,25 %
                                 
                              
                                    3
                                 
                                 
                                    16,6–19,35 %
                                 
                                 
                                    19,8–22,55 %
                                 
                                 
                                    29,3–31,55 %
                                 
                                 
                                    43,3–50,55 %
                                 
                              
                                    4
                                 
                                 
                                    yli 19,4 %
                                 
                                 
                                    yli 22,6 %
                                 
                                 
                                    yli 31,6 %
                                 
                                 
                                    yli 50,6 %
                                 
                              Jos sijoitusvaihtoehdon riskiluokka vaihtelee eri karttumisaikojen välillä, on käytettävä korkeinta riskiluokkaa.
                     
                  
                     
                        4.
                     
                     
                        Odotetun vajauksen laskemiseksi PEPP-tarjoajan on määritettävä stokastisesti odotettavissa olevan kertyneen pääoman vaihtelualue karttumisajan lopussa yleispäteville PEPP-säästäjille, yleispäteville karttumisaikojen pituuksille ja standardoiduille maksutasoille. Stokastisen simulaation perusteella saatu riski ilmaistaan odotetun vajauksen prosenttiosuutena inflaatiokorjattujen maksujen summasta. Odotettu vajaus määräytyy niiden havaintojen perusteella, joissa inflaatiokorjatut maksut ovat suuremmat kuin kertyneen pääoman odotettu arvo karttumisajan lopussa ja näiden havaintojen keskimääräiset tappiot.
                     
                  
                     
                        5.
                     
                     
                        Yksittäiseen sijoitusvaihtoehtoon liittyvä odotetun vajauksen riski määritetään eri luokissa seuraavasti:
                        
                                    Luokka
                                 
                                 
                                    Karttumisaika
                                 
                              
                                    40 vuotta
                                 
                                 
                                    30 vuotta
                                 
                                 
                                    20 vuotta
                                 
                                 
                                    10 vuotta
                                 
                              
                                    1
                                 
                                 
                                    enintään –20 %
                                 
                                 
                                    enintään –17 %
                                 
                                 
                                    enintään –13 %
                                 
                                 
                                    enintään –8 %
                                 
                              
                                    2
                                 
                                 
                                    –20 ... –23 %
                                 
                                 
                                    –17 ... –20,25 %
                                 
                                 
                                    –13 ... –16,5 %
                                 
                                 
                                    –8 ... –11,25 %
                                 
                              
                                    3
                                 
                                 
                                    –23,5 ... –26,5 %
                                 
                                 
                                    –20,3 ... –23,55 %
                                 
                                 
                                    –16,6 ... –20,1 %
                                 
                                 
                                    –11,3 ... –14,55 %
                                 
                              
                                    4
                                 
                                 
                                    yli –26,5 %
                                 
                                 
                                    yli –23,6 %
                                 
                                 
                                    yli –20,1 %
                                 
                                 
                                    yli –14,6 %
                                 
                              Jos sijoitusvaihtoehdon riskiluokka vaihtelee eri karttumisaikojen välillä, on käytettävä korkeinta riskiluokkaa.
                     
                  
                     
                        6.
                     
                     
                        Tietyn PEPP-etuuksien tason saavuttamiseen tarvittavien odotettujen tuottojen laskemiseksi PEPP-tarjoajan on määritettävä stokastisesti odotettavissa olevan kertyneen pääoman vaihtelualue karttumisajan lopussa yleispäteville PEPP-säästäjille, yleispäteville karttumisaikojen pituuksille ja standardoiduille maksutasoille. PEPP-tarjoajan on ilmoitettava tuotot kertyneen mediaanipääoman osalta karttumisajan lopussa inflaatiokorjattujen maksujen summan kerrannaisena.
                     
                  
                     
                        7.
                     
                     
                        Yksittäisen sijoitusvaihtoehdon tuotot, joilla saavutetaan tietty PEPP-etuuksien taso, määritetään eri luokissa seuraavasti:
                        
                                    Luokat
                                 
                                 
                                    Karttumisajat
                                 
                              
                                    40 vuotta
                                 
                                 
                                    30 vuotta
                                 
                                 
                                    20 vuotta
                                 
                                 
                                    10 vuotta
                                 
                              
                                    1
                                 
                                 
                                    enintään 1,7
                                 
                                 
                                    enintään 1,3
                                 
                                 
                                    enintään 1,08
                                 
                                 
                                    enintään 0,93
                                 
                              
                                    2
                                 
                                 
                                    1,7–2,03
                                 
                                 
                                    1,3–1,45
                                 
                                 
                                    1,08–1,165
                                 
                                 
                                    0,93–0,985
                                 
                              
                                    3
                                 
                                 
                                    2,035–2,36
                                 
                                 
                                    1,455–1,61
                                 
                                 
                                    1,17–1,255
                                 
                                 
                                    0,99–1,045
                                 
                              
                                    4
                                 
                                 
                                    yli 2,365
                                 
                                 
                                    yli 1,615
                                 
                                 
                                    yli 1,26
                                 
                                 
                                    yli 1,05
                                 
                              Jos sijoitusvaihtoehdon tuottoluokka vaihtelee eri karttumisaikojen välillä, on käytettävä alinta tuottoluokkaa.
                     
                  
                     
                        8.
                     
                     
                        Yksittäisten sijoitusvaihtoehtojen luokituksen tulosten yhdistämiseksi yleisen riski-indikaattorin muodostamista varten PEPP-tarjoajan on:
                        
                                    a)
                                 
                                 
                                    vertailtava kahta riskiluokkaa ja valittava korkeampi riskiluokka, jos luokkien arvot poikkeavat toisistaan;
                                 
                              
                                    b)
                                 
                                 
                                    verrattava tuloksena olevaa riskiluokkaa tuottoluokan arvoon, jotta PEPP-tarjoaja voi täydentää tietoja tämän asetuksen 4 artiklan 1 kohdan mukaisesti ja verrata sijoitusvaihtoehdon tuottoja sen riskipitoisuuteen.
                                 
                              
                  
               Tuottonäkymät
            
            
                     
                        9.
                     
                     
                        PEPP-tarjoajan on määritettävä odotettavissa olevat PEPP-etuudet stokastisesti tapauksen mukaan maksatusvaiheen alussa tai sen aikana ja otettava tässä huomioon seuraavat:
                        
                                    a)
                                 
                                 
                                    standardoidut tai yksilölliset maksutasot;
                                 
                              
                                    b)
                                 
                                 
                                    kerryttämisvaiheen pituus;
                                 
                              
                                    c)
                                 
                                 
                                    tarvittaessa keskimääräisen PEPP-säästäjän elinajanodote;
                                 
                              
                                    d)
                                 
                                 
                                    tapauksen mukaan palkkojen noususuuntaukset;
                                 
                              
                                    e)
                                 
                                 
                                    odotetut sijoitusten nimellistuotot ja sijoitusstrategian mukainen strateginen sijoitusten allokointi;
                                 
                              
                                    f)
                                 
                                 
                                    vuotuinen inflaatioaste; sekä
                                 
                              
                                    g)
                                 
                                 
                                    kustannustasot.
                                 
                              
                  
                     
                        10.
                     
                     
                        Odotettuja PEPP-etuuksia koskevien skenaarioiden arvot eri tuottonäkymissä on määritettävä odotettujen PEPP-etuuksien stokastisen hajonnan mukaisesti:
                        
                                    a)
                                 
                                 
                                    suotuisa skenaario on PEPP-etuuksien arvo jakauman 85. prosenttipisteen kohdalla;
                                 
                              
                                    b)
                                 
                                 
                                    ennusteen kannalta paras mahdollinen skenaario on PEPP-etuuksien arvo jakauman 50. prosenttipisteen kohdalla;
                                 
                              
                                    c)
                                 
                                 
                                    epäsuotuisa skenaario on PEPP-etuuksien arvo jakauman 15. prosenttipisteen kohdalla;
                                 
                              
                                    d)
                                 
                                 
                                    stressiskenaario on PEPP-etuuksien arvo jakauman 5. prosenttipisteen kohdalla.
                                 
                              
                  
               Osa II. Säännöt, joiden perusteella määritetään eläke-ennusteita koskevat olettamat
            
            
               Sijoitusten vuotuinen nimellistuottoprosentti
            
            
                     
                        11.
                     
                     
                        PEPP-tarjoajien on määritettävä PEPP-perustuotteen ja vaihtoehtoisten sijoitusvaihtoehtojen odotetut nimellistuotot käyttämällä asianmukaista stokastista lähestymistapaa, joka on vastaavan sijoitusstrategian, sijoitusten strategisen allokoinnin ja yksittäiseen sijoitusvaihtoehtoon sovellettavan riskien vähentämistekniikan mukainen.
                     
                  
                     
                        12.
                     
                     
                        Määrittäessään stokastisen mallin eri osatekijöitä PEPP-tarjoajan on käytettävä vuotuista inflaatioastetta, ja se voi harkita modulaarisen lähestymistavan soveltamista ainakin seuraavien stokastisessa laskennassa:
                        
                                    a)
                                 
                                 
                                    nimelliskorot;
                                 
                              
                                    b)
                                 
                                 
                                    luottomarginaalit, myös luokitusmuutokset ja maksuhäiriöt; sekä
                                 
                              
                                    c)
                                 
                                 
                                    oman pääoman tuotot.
                                 
                              
                  
                     
                        13.
                     
                     
                        Nimelliskorkojen määrittämisessä PEPP-tarjoaja voi käyttää teoksessa Brigo ym. (2006) (1) kuvattua lyhyiden korkojen G2++-mallia, joka vastaa kahden tekijän Hull-White-mallia ja sallii negatiiviset korot. Mallin käyttäytymistä ohjaa viisi parametria, kaksi kumpaakin tekijää kohti ja yksi korrelaatiota varten. Kaksiulotteisen Wiener-prosessin komponentit korreloivat keskenään, ja deterministinen muutoskerroin mahdollistaa alkuperäisen tuottokäyrän täydellisen sovittamisen markkinahintoihin.
                        Kahden tekijän x(t) ja y(t) stokastiset differentiaaliyhtälöt ovat
                        
                           
                        ja
                        
                           ,
                        joissa a, b, σ sekä η ovat positiivisia parametreja ja  sekä  riskineutraalin toimenpiteen  alaisia keskenään korreloivia Wiener-prosesseja. Korrelaatioparametri ρ määritetään yhtälöllä
                        
                           .
                     
                  
                     
                        14.
                     
                     
                        Riskineutraali arvostus riskineutraalia toimenpidettä  käytettäessä edellyttää mukautusta reaalimaailman toimenpiteeseen , joka voidaan valita riskin vakioituna, ajasta riippumattomana markkinahintana.
                     
                  
                     
                        15.
                     
                     
                        Käytettäessä Girsanovin lausetta kaava on seuraava:
                        
                           
                        jossa λi
                            on riskin markkinahinta. Toimenpiteen  muutos voidaan sitten kuvata seuraavasti:
                        
                           
                        ja
                        
                           .
                        Lyhyiden korkojen prosessi r(t) on kahden tekijän ja deterministisen muutoksen summa eli:
                        
                           r(t) = x(t) + y(t) + φ(t),
                        jossa deterministisen muutoskertoimen φ(t) osalta pätee
                        
                           
                        Tässä yhtälössä fM
                            (0, T) tarkoittaa markkinoiden päätekorkoa hetkellä 0, kun sijoitusaika on T.
                     
                  
                     
                        16.
                     
                     
                        G2++-mallin mukaan nollakorkoisten joukkovelkakirjojen hinnan analyyttiset ratkaisut saadaan määrittämällä
                        
                           
                        
                           ,
                        ja
                        
                           
                        Tämän osalta nollakorkoisen joukkovelkakirjan hinta G2++-mallissa on
                        
                           P(t,T) = A(t,T) e
                              –B
                           
                           (
                           
                              a,t,T
                           
                           )
                           
                              x
                           
                           (
                           
                              t
                           
                           )
                           
                              –B
                           
                           (
                           
                              b,t,T
                           
                           )
                           
                              y
                           
                           (
                           
                              t
                           
                           ).
                        
                           PM
                            (t,T) tarkoittaa tässä nollakorkoisen joukkovelkakirjan markkinahintaa ajankohtana t, kun maturiteetti on T.
                     
                  
                     
                        17.
                     
                     
                        PEPP-tarjoaja voi käyttää mallihintoja joukkovelkakirjoihin tehtävien riskittömien sijoitusten tuottojen määrittämiseen. Lisäksi lyhyttä korkoa voidaan käyttää syöttötietona oman pääoman tuottojen ja mahdollisesti omaisuustuottojen mallintamisessa.
                     
                  
                     
                        18.
                     
                     
                        Luottomarginaalien määrittämiseen PEPP-tarjoaja voi käyttää luottomarginaalien simulointia riskittömän nollakorkoisen joukkovelkakirjalainan tuottokäyrän yhdistämiseen siten, että saadaan luottoriskin sisältävän nollakorkoisen joukkovelkakirjalainan tuottokäyrä. Eri luokkiin kuuluvien joukkovelkakirjalainojen riskiluvut voidaan mallintaa Cox-Ingersoll-Ross (CIR) -prosessien avulla. Riskiluku πi kehittyy riskineutraalissa toimenpiteessä seuraavan stokastisen differentiaaliyhtälön mukaisesti:
                        
                           
                        yhdessä ehdon 2kθ > σ
                           2 kanssa, jotta π(t) pysyy positiivilukuna, olipa t mikä tahansa. Kun oletetaan, että riskin markkinahinta on muotoa
                        
                           ,
                        reaalimaailman dynamiikka saadaan kaavalla
                        
                           .
                     
                  
                     
                        19.
                     
                     
                        PEPP-tarjoaja voi mallintaa riskiluvut luottokelpoisuusluokille AAA (i = 1), AA, A, BBB ja BB (i = 5), mahdollisesti erikseen yritysjoukkovelkakirjalainoille, katetuille joukkovelkakirjalainoille ja muille joukkovelkakirjalainoille. Maksuhäiriön todennäköisyydet pi
                            (t,T) lasketaan sen jälkeen CIR-hintojen tulona Pi
                            (t,T) maturiteetin t ajankohtana T eli kaavalla
                        
                           ,
                        jossa
                        
                           ,
                        
                            ja
                        
                           .
                        Marginaalit si
                            (t,T) määritetään sen jälkeen kaavalla
                        
                           ,
                        jossa δ on palautusaste.
                     
                  
                     
                        20.
                     
                     
                        Oman pääoman tuottojen määrittämiseksi PEPP-tarjoaja voi käyttää mallia, jossa muodostetaan yksi osakemarkkinaindeksi geometrisen Brownin liikkeen avulla. Mallissa on kaksi parametria: volatiliteetti ja osakeriskipreemio. Nimelliskorkomallin avulla saadaan sovellettava riskitön korko, ja mallin tuotoksena ovat markkinaindekseihin tehtyjen sijoitusten vuotuistetut tuotot.
                        
                           dSt
                            = (r(t) + λ) Stdt + σStdWt
                           
                        
                     
                  
                     
                        21.
                     
                     
                        Vuotuisen volatiliteetin määrittämiseksi PEPP-tarjoaja voi käyttää tuloksen vuotuistamiseen tarkoitukseen soveltuvan osakeindeksin kuukausittaisten tuottojen keskihajontaa sopivan edustavan ajanjakson aikana.
                     
                  
                     
                        22.
                     
                     
                        PEPP-tarjoaja voi Damodaranin (2020) (2) mukaan soveltaa osakeriskipreemiota λeq
                            implisiittisenä toimenpiteenä, mutta laskemalla sen suoraan soveltuvalle osakeindeksille ilman maakohtaista riskipreemiota. Se määritellään kaavalla
                        
                           λeq
                            := E[Rm
                           ] – Rf
                           ,
                        jossa E[Rm
                           ] on odotettu markkinatuotto ja riskittömäksi koroksi Rf
                            voidaan valita EKP:n tai kansallisen keskuspankin käyrän 10 vuoden avistakorko.
                     
                  
                     
                        23.
                     
                     
                        Kasvunopeuden g arvona PEPP-tarjoaja voi käyttää pitkän aikavälin EPS-kasvuennustetta, kun taas γ on osinkotuoton ja takaisinostotuoton summa. Rahavirrat voidaan määrittää käyttäen viiden vuoden vakiokasvunopeutta, minkä jälkeen lopullinen rahavirta on ikuisesti toistuva ja riskitön korko on kasvunopeus.
                        
                           
                        jossa PVindex
                            on indeksin nykyarvo tässä diskontatun osingon mallissa ja P
                           0 on indeksin hinta, kun aika t = 0.
                        Kun edellytetään, että
                        
                           P
                           0 = PVIndex,
                        
                        voidaan ratkaista odotettu markkinatuotto ja laskea osakeriskipreemio.
                     
                  
               Vuotuinen inflaatio
            
            
                     
                        24.
                     
                     
                        Vuotuisen inflaation laskemiseksi PEPP-tarjoajan on käytettävä yhden tekijän Vasicek-prosessia. Mallin keskiarvoon palautumisen dynamiikkaa ohjaa kolme parametria. Mallin stokastinen differentiaaliyhtälö on
                        
                           di(t) = k(θ – i(t))dt + σdW(t), i(0)=i
                           0,
                        jossai(t) on inflaatio ajankohtana t, k on keskiarvoon palautumisen nopeus, θ on keskiarvoon palautumisen taso ja σ on volatiliteetti.
                     
                  
                     
                        25.
                     
                     
                        Mallinnuksen kohteena on oltava euroalueen osalta Euroopan keskuspankin inflaatioasteen tavoitetaso tai euroalueen ulkopuolisten maiden osalta niiden keskuspankkien inflaatioasteen tavoitetaso keskipitkällä aikavälillä sekä inflaatioasteiden havaittu keskihajonta. Keskiarvoon palautumisen nopeutta sekä nykyistä inflaatioastetta on käytettävä mallin sovittamiseen nykyiseen ympäristöön ja lyhytaikaisiin inflaatioaste-ennusteisiin.
                     
                  
                     
                        26.
                     
                     
                        Inflaatioasteen kalibroinnissa θ-parametrina käytetään euroalueen osalta Euroopan keskuspankin ja euroalueen ulkopuolisten jäsenvaltioiden osalta niiden oman keskuspankin inflaatiotavoitetta. Jäsenvaltion yhdenmukaistetun kuluttajahintaindeksin (YKHI) vuotuisen inflaatioasteen kuukausittaisen aikasarjan avulla johdetaan pitkän aikavälin eli oletuksen mukaan 100 vuoden inflaatioasteen keskihajonta. Samoista aikasarjoista on käytettävä viitepäivän inflaatioasteen alkuarvoa. PEPP-tarjoajan on käytettävä jäsenvaltion YKHI:tä koskevia inflaatioennusteita, jotka on julkaistu euroalueen maiden osalta eurojärjestelmän työntekijöiden laatimina kahden vuoden pituisina makrotalouden ennusteina tai euroalueen ulkopuolisten maiden osalta Euroopan komission talousennusteina, ellei maan oma keskuspankki esitä ennusteita. Näitä inflaatioennusteita on käytettävä keskiarvoon palautumisen nopeuden määrittämiseen.
                     
                  
               Tuleva palkkasuuntaus
            
            
                     
                        27.
                     
                     
                        Tulevien palkkasuuntauksien huomioon ottamiseksi PEPP-tarjoajan on tapauksen mukaan huomioitava reaalipalkkojen nousu eri jäsenvaltioissa ja otettava tässä huomioon Eurostatin tiedot ja se, että reaalipalkat nousevat huomattavasti PEPP-säästäjän uran alkuvaiheessa ja että ne nousevat huomattavasti vähemmän tai laskevat uran myöhemmissä vaiheissa. PEPP-tarjoaja voi ottaa huomioon PEPP-säästäjien reaalipalkan kehitysuria, jotka saavuttavat tasanteen osittain lähempänä kerryttämisvaiheen loppua ja osittain aikaisemmin eli 20 vuotta ennen eläkkeelle siirtymistä, minkä jälkeen ne laskevat.
                     
                  
                     
                        28.
                     
                     
                        PEPP-tarjoaja voi ottaa huomioon useita mahdollisia kehitysuria käyttämällä reaalipalkkaindeksiä, joka muodostetaan iän sisältävän toisen asteen yhtälön avulla: palkka = a(max – ikä)2 + b. Kerroin a saadaan tasajakaumasta lukujen –0,15 ja 0,011 väliltä, ”max” saadaan tasajakaumasta lukujen 47 ja 64 väliltä ja se vastaa ikää, jossa reaalipalkat ovat maksimissaan, ja kerroin b ratkaistaan niin, että palkkaindeksi alkaa 100:sta, kun ikä on 25.
                     
                  
               Osa III. Menetelmä kulujen laskemiseksi, mukaan lukien yhteenlaskettujen kululukujen määrittely
            
            
                     
                        29.
                     
                     
                        PEPP-tarjoajan on esitettävä PEPP-avaintietoasiakirjassa vuotuiset kokonaiskulut, joihin sisältyvät kaikki 12 kuukauden aikana aiheutuneet ja veloitettavat kulut rahamääräisinä sekä prosenttiosuutena ennustetusta kertyneestä pääomasta 12 kuukauden kuluttua. Nämä määrät voidaan tarvittaessa laskea keskimääräisinä vuotuisina kokonaiskuluina PEPP-sopimuksen voimassaoloaikana. Kulujen yhteisvaikutuksen laskemisen on perustuttava 40 vuoden karttumisaikaan sekä 100 euron kuukausimaksuihin ja ennusteen kannalta parhaassa mahdollisessa skenaariossa ennustettuun kertyneeseen pääomaan.
                     
                  
                     
                        30.
                     
                     
                        PEPP-tarjoajan on esitettävä PEPP-etuusotteessa kulujen arvioitu vaikutus lopullisiin PEPP-etuuksiin käyttämällä ”varallisuuden vähenemisen” lähestymistapaa. ”Varallisuuden väheneminen” lasketaan karttumisajan loppuun mennessä kertyneiden ennustettujen säästöjen ja kuluttomassa skenaariossa ennustettujen karttumisajan loppuun mennessä kertyneiden säästöjen välisenä erotuksena. Erotus ilmoitetaan rahamääräisenä sekä prosenttiosuutena ennustetuista kertyneistä säästöistä. Laskelman on perustuttava yksittäisen PEPP-säästäjän henkilökohtaiseen maksutasoon ja 10 kohdassa esitettyyn ennusteen kannalta parhaaseen mahdolliseen skenaarioon.
                     
                  
               (1)  Brigo, D., Mercurio, F., Interest Rate Models – Theory and Practice, 2. painos, Springer-Verlag Berlin Heidelberg, 2001, 2006.
            
               (2)  Damodaran, Aswath, Equity Risk Premiums: Determinants, Estimation and Implications – The 2020 Edition (March 5, 2020). NYU Stern School of Business.